Gemuk Pun Ada Banyak Variasi, Betul Ke?

Dalam hidup, pilihan dan variasi itu adalah satu perkara biasa, seperti badan gemuk dan kurus. Bagaimana pula dengan variasi gemuk seperti gemuk air, gemuk angin atau gemuk toksin, adakah ia fakta atau mitos?

Wujud ke variasi gemuk?

Rasanya anda pasti dengar tentang istilah gemuk air, gemuk angin atau gemuk toksin, bukan? Biasanya akan ada yang berkata, dia
mengalami gemuk air kerana minum terlalu banyak air manis
dan ambil
makanan yang tinggi kandungan garam
 dan serta sebagainya. Tetapi benarkah wujud variasi gemuk ini?

Walau bagaimanpun, berdasarkan perkongsian seorang pakar dietetik, Nur Hafizah Mahamad Sobri menerusi laman Facebook peribadinya, menafikan bahawa wujud istilah jenis-jenis gemuk seperti yang menjadi kepercayaan kebanyakan individu.

Menurut beliau, tidak wujud istilah seperti itu kerana badan manusia adalah satu ciptaan yang sangat hebat. Badan yang sihat dapat mengawal secara automatik pelbagai fungsi badan dan mengekalkan peranannya dengan baik.

Beliau menjelaskan, walau sebanyak mana minuman yang anda ambil ia
tidak akan menjadi punca kegemukan
 anda kerana pada akhirnya air itu akan keluar dari badan sebagai urin. Jadi tidak wujud istilah gemuk air itu.

Ujarnya dalam Facebook beliau,
GEMUKS IS GEMUKS.
 Dan ia berlaku kerana lemak yang terkandung dalam badan. Itu sahaja puncanya.

Variasi gemuk sekadar MITOS

Jadi kita sudah mengetahui bahawa segala jenis variasi gemuk adalah mitos semata-mata. Tetapi apa kata kalau kita kenali lebih lanjut mengenai jenis-jenis gemuk yang menjadi kepercayaan umum, khususnya wanita.

Gemuk air

45 hingga 55 peratus badan kita adalah cecair seperti darah, air dalam sel, air liur dan lain-lain. Ia bukanlah cecair yang kita minum setiap hari. Minum air dalam jumlah yang lebih tidak akan mengakibatkan badan menyerapnya tetapi ia akan
dikeluarkan melalui air kencing.

Jika seseorang individu itu mengalami penyakit seperti masalah buah pinggang, baru anda akan mengalami gemuk air kerana fungsi organ terjejas dan tidak dapat membuang air yang berlebihan. Keadaan ini akan menyebabkan wujud simptom seperti kaki dan tangan bengkak, dan apabila ditekan bekas tekanan jari itu tidak akan hilang.

Jadi kalau anda kata anda gemuk air, anda tahu tak makna apa? Makna anda sakit. Haaa..nak ke macam tu?

Gemuk angin

Badan sememangnya akan meningkatkan penghasilan angin dalam bentuk kentut atau sendawa. Tetapi adalah mustahil untuk angin itu tersimpan lama di dalam badan, seperti di celah kulit atau organ.

Masalah ini berlaku apabila anda makan makanan seperti kekacangan dan makanan berubi. Kekacang yang dimakan akan menjadi probiotik dan keadaan ini menyebabkan bakteria baik dalam perut akan lebih aktif.

Semakin banyak anda makan,
semakin tinggi penghasilan probiotik
 dan sekali gus makin banyaklah pengeluaran gas. Ia akan menyebabkan anda kentut atau sendawa, tetapi usahlah buat kenyataan yang anda gemuk angin. Cucuk kulit tu dengan jarum karang, baru tau!

Gemuk toksin

Toksin adalah bahan yang tidak baik. Jika anda mengatakan anda gemuk toksin, ini bermakna badan anda tidak boleh menyingkir atau mengeluarkan toksin dari badan. Senang cerita anda mungkin ada
masalah kesihatan yang menjejaskan fungsi organ buah pinggang
, hati dan usus.

Mungkinlah berlaku sedikit peningkatan toksin dalam badan, tetapi ia tidak bermakna anda akan gemuk toksin. Kalau betul anda alami gemuk jenis ini, sudah pasti anda akan mengalami masalah gatal-gatal kulit, mata dan kulit menjadi kuning serta badan yang cepat letih dan lesu. Nak ke jadi macam tu?

Hentikan kepercayaan karut

Penulis akui, wanita mudah sangat mengaku badan gemuk walaupun kurus kering. Tetapi tak perlu buat fakta yang tidak tepat dan usah mereka cipta sesuatu yang mengarut. Bukankah apa yang kita sebutkan itu satu doa, jadi hentikan berdoa yang tidak baik untuk diri sendiri. Sebaliknya, jagalah pemakanan dan amalkan gaya hidup yang sihat. Mudah, bukan?

Anda mungkin berminat untuk membaca artikel:

Cepat Naik Angin Punca Gemuk?

Alamak! Benarkah Kita Akan Semakin Gemuk Apabila Semakin Tua?

Kenapa Tak Boleh Cakap ‘Gemuk’ Pada Orang Lain?


5 Tip Untuk Pastikan Kulit Anda Kekal Terhidrasi Semasa Menggunakan Pendingin Hawa

Penggunaan pendingin hawa ketika musim panas adalah satu kemudahan yang selesa, tetapi pendedahan diri anda didalam bilik berhawa dingin untuk jangka masa yang lama akan menyebabkan kekeringan dan dehidrasi kulit. Apabila peratusan air berkurangan dan tersejat daripada kulit, kulit anda akan terasa sedikit ketat atau tegang, kulit kelihatan kasar, menggelupas, kemerah-merahan, kemunculan garis-garis halus atau kedutan dan sekiranya keadaan menjadi lebih teruk, keretakan yang lebih dalam akan berlaku pada kulit yang akan menyebabkan pendarahan. Dibawah adalah 5 cara yang baik untuk anda mengekalkan kulit yang cantik semasa menggunakan pendingin hawa.

Persekitaran yang lembab

Anda akan berasa selesa semasa menggunakan pendingin hawa tetapi ia menyejatkan peratusan air daripada kulit anda secara perlahan-lahan. Suhu yang terlalu sejuk adalah keadaan yang tidak sesuai untuk kulit anda, oleh itu anda boleh memasang ‘air humidifier’ atau pelembap udara untuk membantu memberikan kelembapan didalam bilik tanpa perlu menutup pendingin hawa. ‘Air humidifier’ membantu untuk menyeimbangkan kelembapan udara dikawasan ianya dipasang. Terdapat pelbagai jenis ‘air humidifier’ yang boleh anda beli daripada pasaraya, daripada yang bersaiz kecil sehinggalah yang bersaiz besar. Anda boleh mengisinya dengan air sahaja atau dicampurkan dengan minyak pati pilihan anda.

Kekal hidrat

Setiap pejabat kebiasaannya disediakan dengan kemudahan air minuman seperti air yang telah ditapis atau sistem penapisan air. Gunakan kemudahan tersebut untuk memastikan tubuh anda kekal terhidrasi. Tubuh badan yang cukup dengan kandungan air bukan sahaja baik untuk organ terbesar dalam tubuh badan iaitu kulit, tetapi juga menyokong pertumbuhan dan perkembangan sel badan. Jumlah ideal untuk air minuman adalah sebanyak 8 gelas sehari atau apabila anda berasa dahaga dan apabila anda menyedari tubuh badan anda menyingkirkan lebih banyak air seperti perpeluhan atau pembuangan air.

Gunakan pelembap

Salah satu cara terbaik untuk mengelakkan kekeringan kulit ketika menggunakan pendingin hawa adalah dengan menngunakan pelembap. Adalah sangat mustahil untuk menutup pendingin hawa didalam suatu kawasan atau bilik yang tidak mempunyai kawasan terbuka bagi tujuan aliran udara seperti tingkap dan balkoni, kerana penghuninya akan berasa tidak selesa dengan suhu yang semakin meningkat sekiranya pendingin hawa ditutup. Pelembap boleh menjadi salah satu pilihan yang baik dan mudah untuk membantu anda melembapkan kulit selain mengelakkan kedutan pramatang atau mana-mana tanda penuaan yang berkaitan dengan kesan penggunaan pendingin hawa.

Buka tingkap dengan kerap

Menjadi kebiasaan bagi bilik dengan fungsi pendingin hawa untuk jarang membuka tingkap dan kita sering menganggap bahawa tiada keperluan untuk membuka tingkap kecuali sekiranya bekalan elektrik terputus. Ini adalah satu tanggapan salah yang amat jelas. Melalui bukaan tingkap, aliran udara segar daripada luar membantu menyeimbangkan kelembapan didalam bilik. Anda boleh membuka tingkap apabila anda tidak berada didalam bilik, dan tutup tingkap apabila anda kembali semula kedalam bilik semasa anda mula menghidupkan pendingin hawa. Tahap kelembapan yang baik didalam bilik membantu menghalang kulit anda daripada dehidrasi.

Sediakan bekas air

Pada kebiasaannya, kita tidak menyedari berkenaan kesan pendingin hawa yang menyerap keluar kelembapan daripada persekitaran dan daripada tubuh badan kita. Sebagai alternatif, anda boleh menyediakan bekas yang mengandungi air yang diletakkan dibawah aliran pendingin hawa untuk tujuan penyejatan air. Cara ini membantu anda untuk mengelakkan kekeringan kulit kerana pendingin hawa akan menyerap keluar air daripada bekas tersebut berbanding daripada kulit anda. Cara ini turut membantu memberikan kelembapan terhadap udara didalam bilik, menjadikan ianya satu cara dengan dua kebaikan berbeza kepada kita.


Ini Antara Posisi Seks Ganas Yang Popular, Tetapi Bukan Semua Kita Boleh Cuba!

Kadangkala, pasangan suami isteri mungkin sudah mula
 bosan dengan hubungan di kamar tidur
 kalian bukan? Akibat daripada itu, pelbagai posisi seks ganas akan mula dicari dan dicuba, namun kena ingat juga bahawa bukan semua itu sesuai!

Bagi mendapatkan lebih banyak informasi tentang Kesihatan Seksual, anda boleh klik
di sini
.

Apa maksud sebenar di sebalik seks ganas?

Untuk pengetahuan anda semua,
seks ganas merupakan aktiviti seksual
 yang berteraskan kepada kefahaman
s
adomasochism
di mana ia membabitkan kepuasan daripada rasa sakit dan malu.

Kefahaman ini turut berkait rapat dengan BDSM –
bondage
,
domination
,
sadism
dan
masochism.

Para peminat dan pelaku seks ganas cenderung menggunakan pelbagai peralatan seperti tali, gari, pita pelekat, kostum serta alat permainan seks untuk tujuan

foreplay
 atau
roleplay
yang unik
.

Dari sudut sains, rasa sakit dan malu yang
dirasakan ketika seks ganas dilakukan
 mampu memicu pengeluaran hormon ‘gembira’ sekali gus membuat mereka memilih aktiviti seksual seperti ini.

Dalam pada itu, wujud beberapa posisi seks ganas yang pasangan suami isteri mungkin telah cuba, bergantung kepada minat dan selera masing-masing. Persoalannya, adakah semua posisi itu sesuai?

Ini antara posisi seks ganas yang popular!

Apabila berbicara
 tentang kehidupan di ranjang
,
 posisi seks suami isteri
adalah antara aspek yang sangat penting. Jika ia serupa sahaja pada setiap malam, sudah tentu anda juga bakal bosan.

Lanjutan di atas, berikut beberapa posisi seks ganas yang popular
 khas buat pasangan suami isteri
:

Butterfly

– Merupakan variasi posisi
missionary
, kalian mungkin perlu menggunakan katil, meja, kerusi atau sebarang anjakan lain untuk membaringkan isteri secara menelentang dan mengangkang ketika suami mendayungkan zakar ke dalam faraj.

Sheasell

– Juga variasi posisi
missionary
, anda dan pasangan perlu lebih kerjasama untuk membolehkan isteri mengangkang dengan kaki yang menjulur naik ke atas lalu menyandar di bahu suami untuk proses penetrasi alat kelamin mampu berjalan.

Flatiron

– Kalau sudah bosan dengan
doggy style
 biasa, suami mungkin boleh berbaring menindih isteri yang sedang meniarap dengan punggung sedikit naik ke atas lalu mendayung.

Seks anal
 – Berbeza dengan
doggy style
yang melibatkan zakar masuk ke dalam faraj, seks anal memerlukan
zakar masuk ke dalam lubang dubur
 si isteri yang tentu sahaja agak ganas dan mungkin tidak ada etika serta moral bagi kebanyakan suami isteri.

69
 – Seks oral mungkin lazim bagi majoriti pasangan namun bagaimana pula jika ia dibuat secara serentak? Posisi ini boleh dicuba dengan cara kepala kalian berada tepat di alat sulit masing-masing bagi tujuan
menjilat, menghisap dan mengulum
.

Dalam masa yang sama,
posisi-posisi di atas itu tadi
 mungkin bakal berlangsung bersama dengan penggunaan peralatan lain termasuk tali, gari, pita pelekat, kostum dan alat permainan seks.

Inilah yang akan membuat posisi di atas menjadi ‘ganas’ sekali gus tidak sesuai buat semua individu!

Ia mungkin tidak sesuai bagi semua orang!

Sebenarnya, posisi seks ganas mungkin tidak salah andai mahu dirasai dan dinikmati oleh kalian
sebagai pasangan suami isteri yang sah
. Namun, wujud risiko tersembunyi yang tertentu.

Sebagai contoh paling utama, posisi-posisi yang akan memerlukan lebih usaha dan tenaga itu
ada risiko untuk memicu kecederaan
 sama ada pada alat sulit atau bahagian tubuh badan lain.

Bayangkan kalau kalian salah cara, tentu sahaja hubungan di kamar tidur itu boleh mendatangkan kesakitan, kemalangan dan kecederaan bukan? Maka, anda perlu lebih waspada dengannya!

Bukan setakat pada fizikal, mental anda atau pasangan terutama maruah isteri punya risiko untuk tercalar gara-gara
 perlakuan seksual di luar tabii
 seperti seks anal yang agak tidak senonoh.

Konklusi daripada artikel ini, seks ganas itu mungkin tidak salah selagi ia tidak melanggar hukum- hakam dalam aspek agama, budaya dan kepercayaan masing-masing. Apa yang paling penting, sila sentiasa berbincang dan berkomunikasi
 tentang kehidupan di ranjang
 bersama pasangan anda!


Terlihat Anak Selalu Tidur Berjalan? Ketahui Tentang Somnambulisme

Somnambulisme atau lebih dikenali sebagai fenomena tidur berjalan merupakan penyakit yang lazim dialami oleh kanak-kanak. Kebiasaannya, masalah ini akan hilang dengan sendirinya apabila usia kanak-kanak tersebut meningkat.

Walaupun nama somnambulisme itu membawa maksud tidur berjalan, mereka yang mengalaminya tidak semestinya akan bangun dan berjalan. Jika anda ingin tahu dengan lebih lanjut berkaitan dengan fenomena ini, teruskan membaca artikel ini.

Perihal somnabulisme

Somnambulisme merupakan penyakit yang melibatkan tingkah laku yang kompleks semasa tidur
 menyebabkan berlakunya pergerakan yang tidak normal bagi individu yang tidur termasuklah berjalan. Insiden yang berlaku adalah antara 2 hingga 14 peratus dan pada kebanyakan kes, ia tidak berbahaya.

Walaupun kebanyakan kanak-kanak yang menghidap somnambulisme akan sembuh apabila mereka melangkah ke alam dewasa, sekurang-kurangnya 25% daripada mereka masih mempunyai masalah tersebut ketika dewasa.

Walaupun tidak berbahaya,
perkara ini telah menarik perhatian pakar tidur memandangkan tidur penting untuk perkembangan otak
, memori dan tumbesaran badan yang sihat. Kanak-kanak yang mengalami somnabulisme kronik kebiasaannya mempunyai masalah tidur, masalah tingkah laku atau mempunyai masalah berkaitan dengan kestabilan emosi.

Apa yang lebih membimbangkan lagi adalah kebanyakan
 ibu bapa
 tidak membawa anak mereka untuk mendapatkan rawatan doktor. Fenomena ini sering dikaitkan dengan fenomena paranormal yang sering dirawat dengan rawatan tradisional.

Jika perkara ini disebabkan oleh masalah kesihatan seperti
apnea tidur
 atau narkolepsi (masalah neurologikal kronik berkaitan dengan masalah pengawal aturan
kitaran tidur jaga
), kanak-kanak tersebut memerlukan pemeriksaan kesihatan yang teliti dan rawatan susulan.

Simptom somnambulisme

Mereka yang mempunyai masalah somnambulisme kebiasaannya akan mengalami simptom penyakit tersebut untuk beberapa minit. Antara simptom yang berkait dengan masalah somnambulisme adalah seperti berikut:

Turun dari katil dan berjalan

Terduduk di atas katil dengan mata terbuka

Bercakap berseorangan

Tidak memberikan sebarang tindak balas atau berkomunikasi dengan individu lain

Sukar untuk dikejutkan ketika episod somnambulisme

Keliru atau kelihatan keruan apabila dikejutkan

Tidak mempunyai memori berkaitan dengan episod somnambulisme

Mempunyai tanda-tanda kurang tidur seperti lemah, tidak bertenaga dan mempunyai masalah untuk menjalankan tugas harian

Mengalami mimpi buruk

Bergantung kepada jenis aktiviti yang dijalankan sewaktu episod somnambulisme, pengelasan risiko boleh dibahagikan kepada 3:

Tidak berbahaya (duduk dengan mata terbuka, bercakap-cakap ketika tidur)

Berpotensi untuk berbahaya (berjalan-jalan di luar rumah)

Kelakuan tidak sepatutnya (membuka pintu almari dan kencing di dalamnya)

Pengelasan tersebut penting kerana ia boleh mempengaruhi kualiti hidup individu yang mengalaminya serta mereka yang tinggal bersama dengannya.

Punca somnambulisme (tidur berjalan)

Menurut kriteria yang yang dikeluarkan oleh Panduan Statistik dan Diagnosis Penyakit Mental edisi ke 5 (DSM-5), somnambulisme dikategorikan sebagai salah satu kriteria untuk mendiagnosis penyakit parasomnia.

Parasomnia merupakan masalah berkaitan dengan kitaran tidur jaga yang disifatkan dengan pergerakan atau percakapan tidak normal yang berlaku semasa tidur. Terdapat banyak faktor yang boleh menyumbang kepada terjadinya fenomena tidur berjalan.

Antaranya adalah:

Kelesuan atau masalah kurang tidur

Tabiat tidur yang tidak terurus

Mengalami keresahan atau kemurungan

Tidur di persekitaran yang baharu

Kesan sampingan ubat seperti ubat perangsang, ubat antihistamin dan ubat penenang

Sejarah keluarga dengan penyakit somnambulisme

Selain daripada punca yang tersenarai di atas, tidur berjalan juga boleh disebabkan oleh:

Apnea tidur

Mimpi ngeri

Migrain

Sindrom kaki resah

Trauma pada bahagian kepala

Diagnosis somnambulisme (tidur berjalan)

Walaupun diagnosis somnambulisme boleh dibuat secara klinikal, maklumat daripada ibu bapa atau penjaga boleh membantu dalam diagnosis somnambulisme. Jika tiada punca masalah kesihatan yang dapat didiagnosis, penyakit tersebut tidak memerlukan sebarang rawatan.

Namun, jika pemeriksaan kesihatan menunjukkan terdapatnya penyakit yang berkemungkinan menyumbang kepada somnambulisme, rawatan kepada keadaan tersebut perlu dijalankan. Ujian tidur boleh dijalankan di makmal tidur bagi mengenal pasti jika terdapat permasalahan terhadap fungsi otak anak anda seperti
sawan
 yang boleh menyerupai tidur berjalan.

Beberapa elektrod akan dipasang pada tubuh anak anda bagi memantau kadar degupan nadi, gelombang otak, kadar pernafasan, pergerakan mata, pergerakan kaki dan paras oksigen di dalam darah. Kamera juga akan digunakan bagi merekodkan pergerakan anak anda untuk tujuan perbincangan dan tindakan susulan.

Jika masalah somnambulisme tidak menunjukkan punca yang nyata dan ia memberikan kesan negatif terhadap kualiti hidup individu tersebut, teknik kejut secara berkala boleh digunakan. Ia melibatkan pemerhatian ibu bapa berkenaan dengan masa spesifik terjadinya fenomena tersebut.

Pada malam berikutnya, anak akan dikejutkan 15 minit sebelum waktu anggaran terjadinya masalah tersebut. Teknik ini bukan sahaja dapat mengatur semula kitaran tidur anak anda, malah ia sedikit sebanyak boleh membantu simptom tidur berjalan anak anda.

Bergantung kepada keputusan penilaian klinikal anak anda, rawatan, jika perlu, akan diberikan berdasarkan kepada diagnosis yang mempunyai potensi untuk menyebabkan masalah tidur berjalan tersebut.

Langkah yang boleh diambil untuk mengurangkan risiko kecederaan

Fenomena tidur berjalan ini membuatkan anak anda terdedah untuk mendapat kecederaan disebabkan oleh keadaan persekitaran. Beberapa langkah boleh diambil bagi membendung permasalahan ini. Antaranya adalah:

Tutup dan kunci kesemua pintu dan tingkap sebelum tidur

Mengalihkan barangan tajam yang berisiko untuk dipijak oleh anak anda semasa mengalami episod tersebut

Elakkan daripada membeli katil dua tingkat bagi mengurangkan risiko jatuh katil

Pasangkan pagar keselamatan pada pintu untuk mengelakkan anak anda daripada berjalan keluar pada waktu malam

Jika anda mempunyai pemanas air mandi, turunkan suhunya untuk mengelakkan kecederaan kebakaran

Elakkan daripada meletakkan kunci rumah di tempat yang mudah dijumpai

Oleh sebab masalah somnabulisme berlaku kerana tabiat tidur yang tidak teratur, berikut merupakan perkara yang boleh anda terapkan pada diri anak anda:

Tidur awal pada waktu yang sama setiap malam

Ajarkan rutin sebelum tidur yang menenangkan seperti membaca buku cerita untuk anak anda

Tidur dalam bilik yang selesa, senyap dan gelap

Pastikan suhu bilik berada mada 24 darjah selsius
 maksimum

Pastikan anak anda membuang air kecil sebelum tidur

Elakkan daripada mengambil minuman berkafein atau bergula sebelum tidur

Konklusi

Somnambulisme tidak mempunyai rawatan khusus namun anda perlu membawa anak anda untuk berjumpa dengan doktor bagi menjalani pemeriksaan kesihatan. Banyak keadaan kesihatan yang boleh menyebabkan masalah somnambulisme.

Jika anda bertemu dengan anak anda yang sedang berjalan sambil tidur, pimpin tangannya dan tarik secara lembut ke arah katil mereka. Jika tiada masalah kesihatan, tabiat tersebut kebiasaannya hilang apabila usia anak anda semakin meningkat.


Rugi Siapa Tak Makan, Ini Dia 7 Khasiat Jantung Pisang Yang Ramai Tak Tahu!

Ramai yang mungkin suka makan buahnya dan guna daunnya
 di dalam masakan kerana sedar ia ada banyak manfaat. Pun begitu, tidak kurang ramai yang tidak tahu akan khasiat jantung pisang.

Untuk mendapatkan lebih banyak info tentang Pemakanan Sihat, sila dapatkannya
di sini.

Adakah kita boleh makan jantung pisang?

Persoalan utama yang mungkin akan wujud adalah adakah kita boleh makan
bahagian penting pada pokok pisang ini
? Ya, boleh dan anda tidak perlu risau untuk makan jantung buah ini!

Namun anda mungkin perlu membuang sabut yang wujud di luarnya kerana rasanya agak pahit. Dalamnya, anda bebas untuk menikmati rasa manis serta bau manis bahagian pokok pisang ini.

Bukan itu sahaja, anda juga mungkin boleh lebih kreatif dan mengekstrak bahagian ini menjadi minuman. Sebenarnya, ia juga sudah lama dijadikan sebagai suplemen tambahan.

Wujud pelbagai manfaat daripada jantung buah ini seperti ada sifat antioksidan, tinggi dengan mineral, serat, protein, karbohidrat selain rendah dengan lemak dan kalori.

Berikut adalah huraian nutrien yang wujud
 bagi setiap 3.5 auns atau 100 gram jantung pisang:

Protein
 – 1.5 gram

Karbohidrat
 – 4 gram

Lemak
 – Tiada

Kalori
 – 23 kcal

Khasiat jantung pisang yang belum ramai tahu!

Dalam pada itu, ia juga mungkin boleh mendatangkan banyak manfaat terhadap tahap kesihatan individu. Anda tidak percaya? Jom kita lihat apa yang makanan ini boleh buat!

#1. Menurunkan kadar kolesterol dan glukosa

Pertama, jantung buah ini dipercayai mampu untuk menurunkan kadar kolesterol dan glukosa – di mana ia adalah antara
 faktor risiko penyakit jantung serta diabetes
.

Ini kerana wujud sterol tumbuhan di dalam bahagian penting pada pisang ini yang ada implikasi antioksidan sekali gus bagus untuk menurunkan kolesterol dan glukosa.

Dalam pada itu, ia juga tinggi dengan
quercetin
,
catechin
 serta serat yang mampu menurunkan kadar kedua-dua faktor risiko untuk pelbagai jenis penyakit berbahaya ini.

#2. Mencegah infeksi dan jangkitan

Sebenarnya, ia bukan sahaja akan mendatangkan manfaat apabila dimakan
malahan juga jika disapu pada luka di kulit
. Ia mungkin boleh mencegah infeksi dan jangkitan.

Ini kerana ia boleh mencegah pembiakan mikrob seperti bakteria dan parasit yang wujud pada luka tubuh badan sekali gus menghalang ia merebak menjadi lebih teruk.

#3. Jantung pisang baik untuk kesihatan perut

Sama seperti buah dan daun pisang, jantung pokok ini juga sangat tinggi dengan
 serat sama ada daripada jenis boleh larut dan tidak larut
yang baik untuk kesihatan perut anda.

Penjelasannya, ia mungkin akan meningkatkan kadar mikrobiome baik di dalam perut – himpunan atau gabungan bakteria, kulat dan virus yang boleh melawan anasir jahat.

Dalam pada itu, serat di dalam buah ini juga adalah salah satu sumber prebiotik yang mungkin mampu untuk menambahkan lagi jumlah bakteria baik di dalam perut anda.

#4. Bagus untuk kesihatan tulang

Secara tradisional sejak zaman dahulu, jantung pisang juga telah lama digunakan untuk
membantu merawat masalah sakit sendi
 – tanda bahawa jisim tulang yang merosot.

Menurut kajian dalam makmal, antioksidan
quercetin
 and
catechin
bertanggungjawab dalam hal ini. Di sebalik antioksidan itu, ia juga ada sifat antiradang untuk tulang.

Disebabkan itu juga, anda mungkin selalu dengar untuk makan pisang agar mendapat kesihatan tulang yang lebih terjamin dan terjaga. Ternyata, ia bukan sekadar omong kosong.

#5. Mengelakkan masalah prostat yang membesar

Lelaki, anda mungkin tidak mahu untuk melepaskan manfaat yang sangat penting untuk anda ini!

Lelaki yang sudah berusia 50 tahun ke atas berisiko tinggi untuk
mengalami masalah prostat yang membesar
. Kesannya, ia boleh membawa masalah untuk membuang air kecil.

Asid sitrik dan amino yang wujud di dalam jantung buah ini adalah penyelamat anda kerana ia boleh membantu mengecilkan saiz prostat lantas mengelakkan masalah ini.

#6. Mencegah masalah tidur anemia

Anemia adalah masalah individu yang sukar untuk tidur malam. Pengambilan jantung buah ini yang
sangat kaya dengan mineral zat besi
 mungkin boleh membantu anda merawatnya.

Selain meningkatkan penyerapan zat besi di dalam tubuh badan, ia juga berupaya meningkatkan penghasilan sel darah merah untuk menyalurkan oksigen ke tubuh badan.

#7. Bantu turunkan berat badan

Rasanya semua orang mungkin sudah tahu bahawa pisang juga boleh
 membantu anda untuk menurunkan berat badan yang berlebihan
 kerana ia sangat kaya dengan serat.

Di atas tadi, kami juga telah menyatakan bahawa bahagian jantung buah ini memang kurang dengan lemak dan kalori. Jadi, mungkin kami tidak perlu menghuraikan kenapa ia bagus untuk kurus.

Pun begitu, ia mungkin hanya sekadar kajian yang masih memerlukan penyelidikan lanjut. Dapatkan informasi dan nasihat daripada doktor untuk lebih kepastian!


Ibu Menyusu Dijangkiti COVID-19? Sebelum Teruskan Penyusuan, Fahami Ini Dulu!

Penularan wabak COVID-19 sememangnya mendatangkan kebimbangan bagi setiap individu. Tidak terkecuali ibu menyusu anak.

Usah khuatir, berikut beberapa penjelasan untuk anda yang mungkin baru ingin memulakan atau mahu mengekalkan proses susukan bayi sepanjang dijangkiti COVID-19.

Untuk mendapatkan lebih banyak info tentang Keibubapaan, sila dapatkannya
di sini.

Kebaikan susukan bayi ketika COVID-19

Sebelum kita pergi jauh mengenai
prosedur penyusuan eksklusif
 ketika penularan wabak COVID-19 ini, ayuh fahami manfaat untuk terus susukan bayi dengan
susu badan
.

Ibu menyusu anak: Manfaatnya buat si manja

Tiada siapa boleh menafikan bahawa
susu ibu
 dapat melindungi bayi daripada pelbagai jangkitan.

Sememangnya tiada bukti
susu badan
 dapat melindungi si manja daripada virus COVID-19.

Tetapi sekurang-kurangnya terdapat kajian menunjukkan terdapat antibodi dalam
susu ibu
 yang bertindak balas dengan virus.

Di samping itu, bayi yang
diberi susu
 badan
 didapati kurang kecenderungan untuk mengalami
gejala pernafasan
 teruk ketika
jatuh sakit
.

Susukan bayi, turut bermanfaat buat si ibu

Susu badan bukan sahaja memberikan kebaikan pada si manja, bahkan
ibu juga turut menerima manfaatnya
.

Hormon yang dilepaskan di dalam tubuh ibu menyusu anak dapat meningkatkan kesejahteraan serta menghilangkan tekanan dan kegelisahan.

Positif COVID-19, boleh ke ibu menyusu anak?

Tiada siapa mahu menjadi mangsa jangkitan COVID-19, tetapi malangnya sesiapa sahaja berisiko untuk dijangkiti, termasuklah
wanita hamil
 atau ibu yang menyusukan bayi.

Dan bagi menjawab persoalan di atas,
 YA
,
 si kecil masih boleh menerima susu badan walaupun anda sebagai ibu diuji positif COVID-19.

Ini kerana susu ibu adalah selamat dan penting untuk
tumbesaran bayi.

Jika anda mampu untuk menyusukan si manja, amat penting untuk terus melakukannya.

Baca juga:

Namun, terdapat garis panduan khas yang perlu dilakukan bagi melindungi bayi daripada wabak tersebut.

Umumnya, kita mengetahui COVID-19 boleh tersebar melalui titisan kecil di udara ketika individu yang dijangkiti bersin, batuk atau bercakap.

Bahkan, ada kalanya terdapat individu yang sudah dijangkiti tidak menyedari perkara tersebut kerana tidak mengalami sebarang simptom.

Lebih menakutkan lagi, mereka yang tidak berdepan gejala ini turut boleh menyebarkannya.

Jadi walaupun tidak terdapat bukti virus COVID-19 boleh tersebar dengan susu badan, tetapi wujud risiko penularannya melalui titisan air daripada mulut atau hidung.

Penyebaran juga boleh terjadi apabila anda tanpa sedar menyentuh wajah atau titisan air dan seterusnya
memegang anak
.

Oleh itu, amat penting untuk mengikuti garis panduan di bawah sekiranya mempunyai simptom atau berasakan anda terdedah kepada virus COVID-19.

Ibu menyusu anak perlu mencuci tangan

Sebelum menyusukan bayi, disarankan anda untuk mencuci tangan dengan sebaiknya menggunakan sabun bersama air.

Amalkan tabiat ini setiap waktu terutamanya sebelum dan selepas menguruskan bayi atau barangan mereka.

Ibu menyusu anak harus memakai pelitup muka

Memakai pelitup muka ketika di luar rumah sememangnya sudah menjadi kemestian. Tetapi perlu ke untuk memakainya ketika di dalam rumah?

Jika anda ingin menyusukan bayi,
ya
.
Sama ada anda mempunyai simptom atau tidak, pakailah pelitup muka.

Bukan sahaja untuk penyusuan, tetapi juga semasa memegang,
menukar lampin
 atau apa sahaja yang melibatkan si manja.

Tidak dinafikan ia tidak menyelesakan, malahan mungkin menyebabkan bayi berasa takut atau terkejut.

Namun ia penting bagi melindungi si manja daripada dijangkiti virus COVID-19.

Membasmi permukaan

Bersihkan setiap permukaan
 yang anda sentuh dengan pembersih berasaskan alkohol. Ini termasuklah meja, botol mahukan pakaian.

Jangan lupa untuk membersihkan permukaan yang tidak disentuh tetapi mungkin terkena titisan air.

Sebaiknya bersihkan dan nyahkuman setiap permukaan atau barangan yang mungkin disentuh atau bersentuhan dengan si kecil.

Ini kerana virus berbahaya ini boleh bertahan pada sesuatu permukaan antara 48 hingga 72 jam.

Pam susu ibu

Jika berasa bimbang untuk menyusukan bayi secara terus, anda boleh
mengepam susu
 dan meminta pasangan atau ahli keluarga memberikannya melalui
botol susu.

Pastikan anda membasuh tangan dan membersihkan bahagian kulit yang akan disentuh sebelum mula
mengepam susu
.

Setiap kali selesai proses pam susu, pastikan botol dan alatan mengepam dibasuh dan disteril dengan menggunakan air mendidih.

Jangan lupa untuk mencuci
payudara anda
 juga!

Susu formula

Sekiranya tidak larat, jangan memaksa diri.

Sebaliknya ibu menyusu anak boleh menggunakan susu formula sebagai ganti.

Anda juga harus mengutamakan tahap kesihatan diri, okay?

Risiko jika ibu terus menyusukan anak

Kakitangan perubatan mungkin akan menasihatkan anda tidak menyusukan bayi atau memberikan susu dipam jika mengambil ubat-ubatan tertentu untuk jangkitan COVID-19 atau penyakit lain.

Ini kerana terdapat kemungkinan ubatan yang diambil mungkin tersebar kepada bayi melalui susu ibu.
Malahan, terdapat beberapa jenis ubat yang boleh mengganggu
bekalan susu.

Untuk lebih kepastian, berbincanglah dengan doktor.

Dalam masa sama, jika anda mengalami simptom jangkitan COVID-19 yang teruk, elakkan untuk menyusukan bayi.

Anda juga memerlukan tenaga untuk sembuh dan pulih daripada jangkitan ini.


WOW! Ini 7 Khasiat Kacang Kuda Yang Tak Ramai Orang Tahu!

Turut popular dengan nama kacang putih atau kacang arab, kacang kuda adalah antara
 keluarga kekacang
yang bukan sahaja sedap, tetapi juga sihat. Tetapi, apa manfaat yang kacang ini boleh bawa? Jom terus baca artikel ini untuk tahu dengan lebih lanjut!

Untuk mendapatkan lebih banyak info tentang Pemakanan Sihat, sila dapatkannya
di sini.

Apa yang ada di dalam kacang kuda?

Cicer arietinum
adalah sejenis kekacang yang memiliki bentuk bulat dan warna cerah serta biasa dijadikan sebagai
 kudapan oleh masyarakat Asia Tenggara termasuk di Malaysia
.

Bukan sahaja dalam bentuk kacang kuda rebus, ia juga biasa dimasak atau disediakan dengan banyak cara seperti bakar, kukus, goreng atau turut boleh dimakan dengan begitu sahaja.

Menurut sorotan kajian, setiap 100 gram kacang ini akan mengandungi nutrien seperti berikut:

Air – 11.6 ml

Kalori – 330 kcal

Karbohidrat – 60.2 g

Protein – 23.8 g

Serat – 17.4 g

Lemak 1.4 g

Dalam pada itu, ia juga memiliki rangkuman jenis vitamin dan mineral yang penting termasuk:

Beta karotena – 40 mkg

Kalium – 874.3 mg

Fosforus – 388 mg

Kalsium – 57 mg

Natrium – 24 mg

Zat besi – 4.7 mg

Zat zink – 3.4 mg

Berdasarkan maklumat nutrisi di atas ini, maka mungkin kita akan dapat gambaran awal bahawa kacang ini boleh bawa
 banyak khasiat terhadap tahap kesihatan tubuh badan
.

Khasiat kacang kuda yang mengagumkan!

Hanya dengan kerap dan banyak ambil kacang putih, anda mungkin akan memperolehi manfaat ini:

#1. Mengawal selera makan individu

Menurut kajian terbitan
Nutrition and Metabolism
, kacang yang sangat tinggi dengan serat dan protein ini bukan sahaja mampu untuk memenuhi keperluan nutrien, malahan
membantu individu mengawal selera makan ketika sedang berdiet
.

Maka dengan itu, ia mungkin sangat sesuai buat anda yang ingin cuba untuk
menurunkan berat badan!

Khasiat kacang arab #2. Baik untuk tulang

Seperti mana yang kami nyatakan di atas tadi, kita mungkin sudah tahu bahawa ada banyak vitamin dan mineral di dalam kacang ini termasuk fosforus, kalsium selain juga kaya vitamin K.

Vitamin inilah yang akan memainkan peranan penting dalam aspek kesihatan tulang kerana ia mampu meningkatkan penyerapan kalsium
sekali gus membuat ia lebih kuat dan tumpat
.

Khasiat kacang arab #3. Baik untuk jantung

Penelitian pengkaji dari
Seminars in Nephrology
menunjukkan bahawa kandungan kalium di dalam kacang ini mungkin mampu
menurunkan jumlah kolesterol di dalam darah.

Dipercayai juga bahawa individu yang mengambil sekitar 4,000 mg kalium setiap hari, maka risiko kematian akibat sakit jantung angkara kolesterol tinggi itu 50% akan lebih rendah.

#4. Menyeimbangkan gula dalam darah

Nutrien kacang kuda mungkin agak tinggi dengan karbohidrat namun juga kaya dengan serat. Ini bermakna ia adalah sangat sesuai buat mereka yang ada penyakit kencing manis.

Ini kerana karbohidrat yang diambil itu mampu diserap oleh serat dengan lebih baik sekali gus menyeimbangkan gula dalam darah –
 usaha paling penting jika anda ada diabetes
.

#5. Mengawal masalah darah anemia

Tanpa zat besi yang cukup
, maka tubuh badan anda akan ada masalah untuk menghantar oksigen kepada sel-sel yang memerlukan sekali gus menyebabkan masalah darah anemia.

Anemia akan mengakibatkan simptom seperti tubuh badan mudah penat dan lemah. Maka, anda perlu mengambil zat besi dengan cukup dan kacang putih adalah salah satu sumber.

Khasiat kacang putih #6. Bagus untuk otak

Jika anda sangka kacang arab ini hanya bagus untuk aspek fizikal, anda silap kerana ia juga baik untuk aspek mental kerana ia mungkin mengandungi zat tersembunyi iaitu choline.

Jika anda masih belum tahu, choline itu akan memainkan peranan penting dalam mengawal mood, memori, pembelajaran, pergerakan dan lain-lain.
Jadi, ia sangat penting untuk otak
.

#7. Makanan untuk mengurangkan risiko kanser

Akhir sekali, kacang ini turut popular sebagai
salah satu daripada makanan untuk elak kanser
!

Ini kerana ia turut kaya dengan antioksidan selenium – pakar menyarankan agar individu dewasa mengambil sekitar 55 mikrogram selenium setiap hari untuk menyingkirkan radikal bebas di dalam tubuh badan sekali gus menurunkan risiko kanser.

Konklusinya, kacang dengan banyak nama ini sebenarnya mempunyai banyak manfaat tidak kira jika ia diambil dengan cara masak kacang kuda rebus, kukus, bakar atau goreng.

Pun begitu, ia mungkin cuma boleh dijadikan sebagai alternatif untuk memperoleh manfaat di atas tadi. Sebaiknya, dapatkan rawatan dan ubatan klinikal untuk sebarang jenis kondisi.


Jangan Sangka Kanser Prostat Hanya Boleh Berlaku Pada Lelaki, Wanita Pun Berisiko?

Apa itu kanser prostat? Di dalam dunia ini, terdapat pelbagai jenis kanser dan antara yang
paling berbahaya buat golongan lelaki adalah kanser prostat
.

Disebabkan itu, semua kaum Adam perlulah bertindak segera bagi mengesan penyakit ini agar mampu merawatnya dengan lebih awal.

Persoalannya, adakah wanita pun berisiko mengalami kanser jenis ini? Jom sama-sama kita semua ikuti artikel ini dengan lebih lanjut!

Apa itu kanser prostat?

Sebelum pergi dengan lebih mendalam lagi, adalah wajar untuk kita semua berkenalan dengan salah satu daripada jenis kanser yang berbahaya buat lelaki ini terlebih dahulu.

Untuk pengetahuan anda, kanser prostat adalah jenis kanser kelima paling banyak dihidapi oleh kaum Adam di seluruh dunia selepas kanser paru-paru, hati, perut dan usus.

Kondisi ini berlaku akibat pertumbuhan sel yang abnormal dan tidak terkawal pada kelenjar prostat –
 salah satu bahagian organ reproduktif lelaki yang berfungsi untuk menghasilkan, melindungi dan membawa sperma
.

Penyakit ini biasa akan berlaku kepada individu yang berusia 60 tahun ke atas namun dalam beberapa kes ia juga mampu menyerang individu berusia 40 tahun ke bawah jika faktor risiko mereka adalah sangat tinggi.

Jika berlaku kepada anda, berikut merupakan simptom-simptom yang wajar diperhatikan:

Sangat kerap kencing

Sukar buang air kecil

Kencing menjadi tidak lawas

Pancutan air kencing atau air mani lemah

Terbangun di malam hari untuk kencing (nokturia)

Keluar darah atau air mani pada air kencing

Mengalami masalah ereksi zakar

Hilang berat badan secara mendadak

Sakit pada bahagian belakang punggung atau tulang rusuk

Sila berjumpa doktor dengan kadar segera untuk berbincang dan berkonsultasi jika ada salah satu daripada tanda ini pada diri anda ya?

Apa punca kanser prostat?

Baiklah, sekarang kita sudah tahu apa itu kanser prostat namun apakah punca ia terjadi kepada individu ya?

Pada umumnya, pencetus kanser ini adalah berlakunya perubahan atau mutasi DNA pada sel prostat yang sihat.

Akibatnya, sel-sel yang terjejas akan menjadi tidak normal sekali gus tumbuh secara tidak terkawal dan terganggu.

Namun demikian, pakar masih belum dapat memastikan apa punca sebenar perubahan atau mutasi DNA ini berlaku di dalam tubuh badan.

Apa yang dapat disimpulkan adalah mungkin wujud beberapa faktor risiko yang wajar diberi perhatian lebih khusus:

Berusia 50 – 60 tahun ke atas

Berketurunan Afrika – Amerika

Sejarah ahli keluarga yang menghidapi kanser prostat

Berat badan berlebihan atau obesiti

Sering ambil daging merah

Sering ambil kalsium tinggi

Penderita penyakit jangkitan kelamin (STD)

Pernah menghidapi kanser jenis lain

Pernah menjalani
operasi vasektomi

Menghisap rokok

Mengambil alkohol

Mengamalkan gaya hidup tidak sihat

Pendedahan terhadap bahan kimia

Anda mungkin berminat untuk membaca artikel:

Ambil Tahu Punca Dan Faktor Risiko Kanser Prostat, Cegah Sebelum Terlambat

Mengalami Masalah Kencing Yang Teruk? Hati-Hati Ia Mungkin Simptom Kanser Prostat

6 Mitos Tentang Kanser Prostat, Terbongkar! Yang Terakhir Paling Membimbangkan

Adakah wanita pun boleh menghidapinya?

Apa itu kanser prostat bagi wanita? Untuk menjawab persoalan ini, sesuatu perlu dirungkai terlebih dahulu iaitu adakah wanita mempunyai kelenjar prostat? Jawapannya tidak.

Wanita tidak mempunyai kelenjar ini namun istilah ‘prostat’ buat wanita adalah merujuk kepada kelenjar kecil pada bahagian faraj.

Sebenarnya, ia dinamakan sebagai kelenjar Skene bersempena dengan nama Alexander Skene – individu yang mempreskripsikan kelenjar ini pada sekitar abad ke-19.

Walaupun ia berbeza, kelenjar ini mempunyai sedikit persamaan dengan kelenjar prostat lelaki kerana mempunyai prostate-specific antigen (PSA) dan PSA phosphatase (PSAP) yang wujud pada kelenjar milik lelaki.

Namun adakah wanita juga boleh terkena dengan apa itu kanser prostat
?

Ini jawapannya…

Kini anda telah tahu apa itu kanser prostat. Persoalannya, adakah wanita juga boleh alami kanser prostat? Ya, sebenarnya wanita juga boleh menghidapi kanser prostat meskipun tidak memiliki kelenjar ini kerana wujud kelenjar yang lebih kurang sama dengannya.

Pun begitu, kondisi ini adalah amat jarang sekali berlaku dan dikatakan ia boleh terjadi kepada wanita sekitar 0.003 peratus sahaja.

Dalam pada itu, wanita juga adalah berisiko tinggi terkena kanser yang berdekatan dengan kelenjar itu seperti uretra yang juga mungkin lebih kurang sama dengan kanser prostat yang dialami oleh banyak lelaki.

Sekiranya ia berlaku kepada wanita, akan berlaku simptom seperti
keluar darah pada air kencing
 wanita dan ia perlu dirawat dengan kadar segera.

Sila cegah & rawat kanser prostat lebih awal!

Akhir kata, kanser prostat adalah sangat berbahaya kepada lelaki kerana
 ia boleh mendatangkan pelbagai komplikasi atau lebih membimbangkan akan membawa maut
.

Pun begitu, golongan wanita juga tidak boleh menarik nafas lega kerana kalian juga berisiko meskipun kecil!

Oleh itu, adalah wajar untuk kita semua mengambil langkah berwaspada bagi mengurangkan faktor risiko daripada terkena penyakit ini.

Jika anda ada sebarang persoalan mengenai apa itu kanser prostat, sila berjumpa doktor berdekatan kalian ya?


Kanser Ovari Satu Pembunuh Senyap! Peka Dengan Tanda Ini Untuk Elak Ia Merebak Pantas!

Barah ovari wanita adalah salah satu jenis kanser yang berbahaya, tetapi jika ia didiagnosis pada peringkat awal, kadar survival (masa hayat) boleh menjadi sehingga 95%.

Inilah cara untuk mengenal pasti simptom-simptom kanser ovari dan mengambil langkah pencegahan awal.

Barah ovari wanita “pembunuh senyap”

Simptom-simptom barah ovari wanita sering dikelirukan dengan masalah kesihatan yang lain. Oleh itu, ia sering dianggap tidak serius sehinggalah kanser telah merebak ke peringkat selanjutnya. Beberapa simptom barah ovari wanita adalah:

Perut kembung atau bengkak

Rasa penuh dengan cepat selepas makan, walaupun makan hidangan kecil

Berat badan menurun atau menaik

Sakit belakang

Perubahan dalam tabiat usus, seperti sembelit atau cirit-birit

Kerap membuang air kecil

Perdarahan faraj yang tidak dapat dijelaskan

Keletihan melampau, mudah letih

Walau bagaimanapun, jika anda mengalami simptom-simptom di atas, ia tidak bermakna bahawa anda sudah pasti mempunyai kanser ovari. Anda harus segera membuat temu janji dengan doktor anda untuk pemeriksaan.

Berapa cepatkah kanser ovari merebak?

Doktor menggred tumor mengikut seberapa cepat mereka menjangka ia berkembang. Kanser yang kelihatan sama dengan tisu normal akan tumbuh dengan perlahan dan ditandakan gred rendah. Kanser bergred tinggi berbeza dengan tisu normal dan merebak dengan cepat. Tumor ovari dibahagikan kepada 4 gred:

Gred 0: Gred 0 tumor adalah yang paling sedikit agresifnya dan kelihatan seperti sel-sel tisu normal. Ia tidak mungkin merebak dan mudah sembuh

Gred 1: Tumor jenis ini kelihatan sangat mirip dengan sel normal. Ia cenderung berkembang perlahan-lahan

Gred 2: Tumor Gred 2 tidak kelihatan seperti tisu biasa. Ia berkembang dengan cepat

Gred 3: Tumor Gred 3 sangat berbeza dengan tisu normal. Ia berkembang dengan cepat dan dengan cara yang tidak teratur. Ia adalah jenis kanser yang paling agresif

Merawat kanser pada peringkat awal

Untuk barah ovari wanita yang bergred rendah, anda hanya perlu mengeluarkan bahagian yang terjejas. Anda mungkin berpeluang untuk hamil pada masa akan datang kerana anda masih mempunyai ovari normal yang lain dan rahim anda tidak diusik.
Jika anda telah menopaus dan tidak mahu mempunyai anak lagi
, anda boleh mengeluarkan kedua-dua ovari dan rahim anda. Selepas pembedahan, tidak perlu rawatan lain

Kanser peringkat awal: Untuk kanser tahap 1, anda akan menjalani pembedahan untuk mengeluarkan ovari,
tiub Falopio (
Fallopian tubes
) atau rahim
. Selepas pembedahan, doktor mungkin mengesyorkan anda untuk menjalani kemoterapi jika risiko untuk berulang tinggi

Kanser lanjut: Semasa peringkat lanjut, kemungkinan kanser anda tidak akan sembuh. Jadi, tujuan rawatan adalah untuk mengawal kanser selama mungkin

Jika barah ovari wanita dikesan pada peringkat paling awal, peluang untuk sembuh adalah tinggi. Jika anda mengalami beberapa simptom yang disebutkan di atas, anda harus berbincang dengan doktor mengenai ujian kanser ovari.

Anda tidak patut mengabaikan apa-apa simptom yang berlaku. Diagnosis awal dapat membantu anda meneruskan hidup.


5 Punca Migrain Yang SERING Terjadi Dalam Hidup Seharian Anda, Patutlah Pun!

Sering sakit kepala migrain? Tetapi adakah anda tahu apakah punca migrain yang menyerang? Baca selanjutnya dalam artikel ini.

Untuk mendapatkan lebih banyak info tentang Sistem Saraf & Otak, sila dapatkannya
di sini.

Kenal pasti punca migrain

Sehingga kini, punca migrain atau punca
sakit kepala
 masih belum diketahui. Tapi, antara faktor mengapa migrain boleh tercetus adalah kerana didorong oleh genetik, persekitaran, dan gaya hidup anda.

Dari sudut sains, pakar bersetuju serangan migrain boleh berlaku
disebabkan ketidakseimbangan interaksi kimia dalam otak
.

Ini termasuklah serotonin yang mengawal atur deria kesakitan di dalam sistem saraf.

Selain itu, perubahan pada struktur
brainstem
 dan interaksinya dengan saraf trigeminal (saraf yang bertanggungjawab terhadap fungsi pergerakan muka) juga memainkan peranan.

Oleh sebab aktiviti harian anda boleh mempengaruhi kebarangkalian mendapat serangan migrain, mari kita kenali 5 penyebab sakit kepala yang selalu terjadi.

1 – Kurang tidur berkualiti punca migrain berlaku

Pasti anda tahu jumlah waktu tidur yang mencukupi adalah sebanyak 7 hingga 8 jam sehari, kan?

Percaya ataupun tidak, mereka yang kurang atau
terlebih tidur
, kedua-duanya boleh mendapat serangan migrain!

Walau bagaimanapun, penyebab migrain bukan hanya bergantung pada berapa banyak jumlah waktu tidur anda. Ia lebih melibatkan kualiti tidur itu sendiri.

Tidur yang sering terganggu dek masalah tidur seperti insomnia, tidur berdengkur dan apnea tidur boleh mencetuskan serangan migrain
.

2 – Minum terlalu banyak minuman berkafein

Ramai mengaku pengambilan minuman berkafein membantu melegakan kesakitan, terutamanya serangan migrain.

Ia terjadi kerana reaksi bahan kimia semula jadi otak yang dikenali sebagai adenosine.

Adenosine mampu melekat pada reseptor di
permukaan sel otak
, lalu menyebabkan kesakitan. Kafein mampu “menghalang” adenosine ini dari bercantum dengan reseptor.

Sebab itu, individu dengan serangan migrain terbukti mempunyai peningkatan paras adenosine.

Walau bagaimanapun,
pengambilan minuman berkafein berlebihan boleh menyebabkan berlakunya toleransi pada otak
.

Baca juga:

Ia merupakan salah satu penyebab migrain yang sering berlaku kepada peminum kopi tegar.

Ini bermakna, sekiranya anda tidak minum minuman berkafein, anda berisiko alami simptom penarikan (
withdrawal symptom
).

Antara simptom tersebut adalah:

Pening kepala

Kelesuan

Loya

Sukar menumpukan perhatian

Simptom lain yang berkait rapat dengan migrain

3 – Duduk di hadapan skrin komputer terlalu lama

Mereka yang menderita migrain boleh
mendapat serangan teruk selepas menggunakan komputer dalam jangka masa lama
.

Perkara ini lebih berisiko kepada mereka yang mengalami masalah fotofobia (takut pada cahaya).

Puncanya masih tidak jelas, namun ia dikaitkan dengan beberapa faktor seperti tahap kecerahan skrin komputer.

Faktor lain pula adalah berapa tempoh masa pendedahan terhadap cahaya skrin tersebut.

Sebagai contoh, penggunaan komputer secara intensif sekurang-kurangnya selama 30 minit boleh menyebabkan sindrom
penglihatan komputer
. Perkara ini punca sakit kepala.

Penggunaan komputer selama 2 jam sehari boleh menyebabkan sakit kepala dan jika waktu tersebut lebih panjang (4-9 jam), kesannya adalah lebih teruk.

Warna tertentu pada skrin komputer juga boleh menjadi penyebab migrain terutamanya warna yang berasal dari spektrum warna biru dan hijau.

Komputer yang menggunakan skrin resolusi rendah turut mampu menghasilkan isyarat penglihatan yang boleh menyumbang kepada serangan migrain.

4 – Perubahan mendadak pada persekitaran

Faktor persekitaran turut merupakan punca migrain. Ini termasuklah
perubahan altitud, cuaca, kadar lembapan dan bunyi bising
.

Perubahan cuaca, sama ada terlalu sejuk atau terlalu lembab mempengaruhi keseimbangan isyarat kimia dalam badan lalu mencetuskan migrain.

Perubahan pada tekanan pula sering berlaku ketika individu menaiki pesawat atau ketika menyelam di lautan dalam.

Perkara sama juga boleh terjadi apabila anda mendaki tempat yang beraltitud tinggi.
Serangan migrain
 boleh tercetus akibat perubahan tekanan barometrik.

Cahaya terang benderang juga boleh menyebabkan berlakunya migrain terutamanya jika cahaya tersebut berkelip-kelip.

Cahaya berkelipan ini kebiasaannya berlaku apabila cahaya matahari terpantul pada permukaan air, pasir dan salji.

5 – Perubahan hormon juga punca migrain tercetus

Perubahan hormon yang sering dialami oleh wanita juga merupakan salah satu punca sakit kepala. Perkara ini sering terjadi pada 3 peringkat kehidupan seorang wanita:

Ketika sedang mengalami
kitaran haid

Kehamilan

Menopaus

Penting juga untuk anda tahu perubahan hormon yang membawa kepada serangan migrain kebiasaannya disebabkan hormon estrogen.

Sebelum wanita mengalami haid, paras hormon estrogen dan progesteron akan jatuh dengan mendadak.

Mereka yang menghampiri menopaus pula mempunyai paras hormon yang sering berubah. Perkara ini juga boleh menjadi penyebab migrain.

Bagi
wanita hamil
, migrain kebiasaannya berlaku pada peringkat awal kehamilan. Setelah trimester pertama, simptom tersebut biasanya hilang.

Setiap individu yang mengalami migrain mempunyai faktor pencetus yang berbeza-beza.

Oleh sebab itulah, penting untuk anda memberikan perhatian yang penuh kepada punca sakit kepala anda bagi menghindarinya.

Pemahaman yang baik berkenaan dengan punca migrain anda boleh membantu
pakar saraf
 untuk membuat diagnosis yang lebih tepat sebelum memberikan rawatan kepada simptom tersebut.


Ini Cara Mandikan Baby Gunakan Span & Tab Mandi, Barulah Senang

Ingin tahu bagaimana cara memandikan bayi baru lahir? Mari Hello Doktor bantu anda memahami cara mandikan bayi, semoga ia memberi manfaat!

Cara memandikan bayi baru lahir

Memandikan
si manja baru lahir
 boleh menjadi satu pengalaman yang mendebarkan. Apatah lagi dengan
badan dan kulit bayi
 yang licin.

Pun begitu, lama-kelamaan pastinya tugasan memandikan si kecil akan menjadi mudah.

Umumnya, bayi tidak perlu dimandikan setiap hari. 3 kali seminggu mungkin sudah mencukupi sehinggalah anda lebih yakin untuk menggendalikan mereka.

Kulit si manja juga cenderung menjadi kering jika dimandikan terlalu kerap.

Bilakah waktu sesuai memandikan bayi: pagi atau malam?

Hakikatnya ia terpulang kepada anda.

Sebaiknya anda disarankan memilih masa yang terluang atau kurang untuk diganggu.

Kebanyakan ibu bapa
 lebih memilih waktu pagi, ketika bayi lebih berwaspada.

Ada juga yang lebih gemar menjadikan amalan
mandi pada waktu malam
 sebagai rutin sebelum tidur. Ia bertujuan untuk memberikan ketenangan kepada bayi sebelum tidur.

Sekiranya anda ingin mandikan
bayi selepas menyusu,
 seeloknya tunggu sehingga perut mereka berada dalam keadaan selesa sedikit.

Jadi apakah cara memandikan bayi baru lahir yang paling mudah untuk dilakukan?

Untuk mendapatkan lebih banyak info tentang Keibubapaan, sila dapatkannya
di sini.

Fahami cara mandikan bayi

Terdapat 2 cara untuk memandikan si manja, sama ada mandian span atau di dalam tab.

Sebelum memandikan bayi, pastikan semua keperluan sudah tersedia, seperti:

Span mandi bayi atau kain bersih

Selimut atau tuala mandi (dengan
hooded
)

Lampin bersih

Pakaian bersih

Air suam

Tab mandian (untuk cara mandikan bayi dalam tab)

Syampu dan sabun bersesuaian

Losyen

Cara memandikan bayi baru lahir menggunakan span

American Academy of Pediatrics
 mengesyorkan mandi span sehingga
tunggul tali pusat
 tercabut sendiri – biasanya untuk tempoh 1 atau 2 minggu.

Untuk cara memandikan bayi baru lahir ini, anda perlu:

Pilih ruang dengan permukaan rata. Anda boleh memilih katil atau lantai yang dilapik dengan selimut atau tuala.

Balutkan bayi dengan tuala, hanya biarkan bahagian badan yang ingin dicuci terdedah

Dengan menggunakan span atau kain, bersihkan di kawasan belakang telinga, leher, siku, lutut dan antara jari tangan serta kaki

Perhatikan juga pada lipatan lengan, leher dan paha

Pada bahagian kepala, sapukan span dan elakkan daripada air terkena
mata si kecil
. Buat masa ini, tidak perlu menggunakan syampu, cukup sekadar air

Kemudian span bahagian tubuh bayi

Bagi
bahagian alat kelamin bayi perempuan
, cuci dari depan ke belakang. Untuk
bayi lelaki
 yang belum disunatkan, lapkan sahaja bahagian kulup zakar itu, jika
sudah bersunat
, jangan dibasuh kepala zakar sehingga ia sembuh

Lap bayi dengan lembut sehingga kering. Gosok yang terlalu kuat boleh menyebabkan kerengsaan

Sudah selesai cara mandikan bayi menggunakan span. Kini si manja sudah segar dan bersedia untuk
dipakaikan lampin
 dan pakaian bersih!

Baca juga:

Apa Bayi Buat 24 Jam Selepas Keluar Daripada Perut Ibu? Fakta #4, Baby Tak Perlu Mandi!

Tab mandian

Bagaimana pula dengan cara memandikan bayi baru lahir di dalam tab mandian?

Apabila bayi sudah bersedia untuk mandian dalam tab, bagi sesi yang pertama, ia perlu dilakukan dengan cepat.

Isikan tab mandian dengan air suam setinggi 2 atau 3 inci.

Guna sebelah tangan untuk menyokong kepala bayi. Kemudian, secara perlahan-lahan, masukkan si manja ke dalam tab

Dengan menggunakan span atau kain, basuh muka dan
rambut si manja
. Elakkan air daripada terkena mata bayi

Anda boleh menggunakan sedikit sabun khas untuk badan bayi dan bilas

Apabila
rambut si manja
 semakin lebat, gunakan sedikit syampu bayi dan bilas.

Lap bayi dengan lembut sehingga kering

Tahniah! Anda sudah mengetahui cara mandikan bayi.

Sarungkan bayi lampin
 dan pakaian bersih serta jangan lupa untuk sapukan losyen bagi melindungi tahap kelembapan kulit si manja.

Bantu si manja menikmati masa mandi

Untuk bantu bayi menyukai masa mandi, anda boleh meletakkan tangan pada perut mereka dengan lembut.

Di samping itu, meletakkan kain lap basah suam pada dada dan perut juga menjadi pilihan terbaik.

Ini membolehkan bayi berasa selamat semasa mandi.

Sekiranya anda mencuba cara memandikan bayi baru lahir dan si manja tampak seakan tidak menyukainya, berikan mereka cara mandian
‘top and tail’
 dan mandian yang betul secara berselang seli.

Mandian
‘top and tail’
adalah dengan menggunakan kapas dan air suam untuk membilas bahagian mata dan wajah si manja, serta kain lap pada tangan dan bahagian bawah badan.

Pada amnya, bayi akan memerlukan tempoh masa sekitar 3 bulan untuk membiasakan diri dengan rutin mandian ini.

Namun, perkara penting yang harus diingat adalah JANGAN membiarkan si manja sendirian, terutamanya dalam tab mandian walaupun untuk tempoh sesaat!


Bolehkah Pengambilan Suplemen Menggantikan Senaman?

Kebanyakan individu mahukan badan yang cergas. Tetapi tidak semua mahu meluangkan masa untuk
melakukan senaman
. Tetapi bagaimana jika pengambilan suplemen dapat menjadikan badan anda cergas tanpa bersenam?

Manfaat senaman tanpa bersenam?

Terdapat penyelidikan mendakwa bahawa seseorang individu itu boleh mendapatkan manfaat kecergasan daripada bersenam tanpa perlu melakukannya. Haaa…bunyi macam pelik, bukan? Adakah ia boleh berlaku?

Terdapat satu kajian yang dijalankan oleh sepasukan saintis dari University of Michigan ke atas tikus dan lalat. Ia bertujuan untuk melihat kesan sejenis
 protein
 yang dinamakan Sestrin, dalam memberikan impak kepada badan
haiwan
 dan serangga tersebut.

Untuk kajian yang diterbitkan dalam jurnal Nature Communications ini, para saintis telah mencipta
‘treadmill’
khas untuk lalat, yang mana akan membuatkan serangga ini mempunyai kecenderungan semula jadi untuk naik ke atas dari tiub ujian. Kumpulan lalat dalam ujian ini dipaksa untuk berjalan selama tiga minggu.

Analisis kajian

Melalui satu kajian yang dilakukan kepada tikus dan lalat ini, penyelidik mencadangkan bahawa apabila kedua-dua haiwan dan serangga ini dipaksa untuk menghasilkan Sestrin yang dikeluarkan sewaktu
melakukan senaman
, ia akan membuatkan tikus dan lalat lebih cergas.

Bagi kumpulan lalat yang dilakukan pengubahsuaian untuk menghentikan proses badannya daripada menghasilkan Sestrin, ia langsung tidak dapat meningkatkan kecergasan diri atau membakar lemak tidak kira betapa banyak senaman dilakukan.

Hasil yang sama juga diperolehi daripada ujian yang dijalankan kepada tikus. Di mana tikus yang telah diubahsuai dan tidak boleh menghasilkan Sestrin, ia tidak dapat meningkatkan kecergasan atau membakar lemak apabila ia melakukan senaman.

Manakala bagi kumpulan
haiwan
 dan serangga uji kaji yang diberikan Sestrin, kedua-duanya mendapat kecergasan dan boleh membakar lemak dengan banyak walaupun tanpa melakukan sebarang senaman.

Penghasilan Sestrin

Menurut ketua penyelidikan, Dr Myungkin Kim, “Para penyelidik sebelum ini telah mengkaji bahawa protein Sestrin akan terhasil dan terkumpul di dalam
otot
selepas seseorang melakukan senaman.“

Sestrin merupakan sejenis protein yang dihasilkan dalam badan manusia. Menerusi kajian yang dilakukan, penyelidik mencadangkan dengan memaksa badan untuk menghasilkan atau mendapatkan Sestrin melalui suplemen, akan menjadikan seseorang individu itu lebih cergas tanpa perlu bersenam.

Dr Myungkin dan rakan-rakan penyelidiknya percaya bahawa pengeluaran Sestrin semasa bersenam adalah satu penghasilan yang memberikan manfaat kepada badan. Senaman juga membantu meningkatkan aliran darah dan oksigen ke otak, kulit dan organ penting serta menguatkan otot dan tulang.

Bersenam vs suplemen

Selain itu, bersenam juga dapat membantu meningkatkan keupayaan paru-paru untuk membawa masuk oksigen, serta menjadikan jantung dan arteri untuk berfungsi dengan lebih baik dalam mengepam darah ke seluruh badan.

Malahan, beliau tidak menafikan bahawa senaman akan dapat membantu kebanyakan individu untuk
kekal langsing
 dan dalam masa yang sama dapat menurunkan risiko penyakit seperti
diabetes jenis 2
serta kanser.

Walau bagaimanapun, kebanyakan individu di dunia ini tidak melakukan senaman yang mencukupi. Bagi sesetengah individu yang disebabkan
 faktor usia
yang lanjut atau berpunca daripada penyakit seperti masalah penyakit neuron motor, ia mengakibatkan otot tidak dapat digunakan sepenuhnya.

Oleh sebab itu, para penyelidik sedang dalam usaha untuk mencari kaedah dan cara yang dapat membantu memberikan
manfaat senaman
 tanpa memerlukan seseorang individu itu untuk bersenam dan antara cadangannya adalah untuk menghasilkan suplemen.

Walau bagaimanapun, penyelidik memberitahu untuk menghasilkan suplemen Sestrin adalah mustahil. Ini kerana molekul Sestrin adalah terlalu besar dan tidak sesuai untuk dijadikan sebagai suplemen. Sehingga kini kajian lanjut masih dilakukan bagi mencari cara terbaik.

Berapa banyak senaman diperlukan?

Jadi buat masa ini, masih tidak terdapat sebarang suplemen yang boleh menggantikan atau memberikan
manfaat senaman
 kepada anda dan anda masih perlu untuk bersenam bagi mengekalkan kecergasan diri.

Berapa banyak senaman yang perlu dilakukan bagi menjadikan diri sentiasa cergas? Berikut merupakan cadangan jumlah senaman yang perlu dilakukan setiap hari bagi individu dewasa yang berusia antara 19 hingga 64 tahun untuk kekal sihat dan aktif.

Lakukan sekurang-kurangnya 150 minit
aktiviti fizikal
berintensiti sederhana seperti berbasikal atau berjalan pantas pada setiap minggu

Lakukan senaman kekuatan untuk dua hari atau lebih dalam seminggu. Pilih senaman yang menggerakkan semua otot utama seperti kaki, pinggul, belakang badan, perut, bahagian dada,
bahu
 dan lengan

Atau anda boleh memilih untuk melakukan:

75 minit
aktiviti fizikal
berintensiti tinggi seperti berlari atau bermain tenis perseorangan pada setiap minggu

Lakukan senaman kekuatan untuk dua hari atau lebih dalam seminggu. Pilih senaman yang melibatkan semua otot utama seperti kaki, pinggul, belakang badan, perut, bahagian dada, bahu dan lengan

Jika tidak, anda boleh melakukan senaman seperti:

Gabungan aktiviti fizikal berintensiti sederhana dan tinggi pada setiap minggu. Sebagai contoh, dua kali berjalan pantas untuk tempoh 30 minit bersama aktiviti berlari untuk tempoh 30 minit yang bersamaan lebih kurang 150 minit aktiviti fizikal

Anda juga perlu melakukan senaman kekuatan untuk dua hari atau lebih dalam seminggu. Pilih senaman yang melibatkan semua
otot
utama seperti kaki, pinggul, belakang badan, perut, bahagian dada, bahu dan lengan

Satu peraturan senaman yang baik adalah di mana satu minit senaman aktiviti berintensiti tinggi dapat memberikan manfaat senaman seperti melakukan dua minit senaman berintensiti sederhana.

Cara bagi melengkapkan tempoh waktu senaman sebanyak 150 minit seminggu adalah dengan melakukannya secara 30 minit bagi lima sesi senaman setiap minggu.

Akhir kata

Melakukan senaman adalah satu aktiviti yang baik dan amat digalakkan untuk dilakukan buat semua peringkat usia. Anda tidak boleh menggunakan
 faktor usia
atau keadaan fizikal seperti
sedang mengandung
 sebagai alasan untuk tidak bersenam.

Ini kerana terdapat jenis senaman yang sesuai untuk dilakukan berdasarkan peringkat usia, keadaan fizikal atau kesihatan. Tetapi pastikan anda mendapatkan nasihat dan rundingan daripada doktor sebelum memilih untuk melakukan sebarang aktiviti senaman.

Perkara paling penting yang harus sentiasa diingat adalah untuk tidak melakukan sebarang senaman sekiranya anda berasa tidak sihat atau keletihan. Jika anda terus memaksa diri anda, ia cenderung untuk menyebabkan masalah lain untuk berlaku. Pastinya anda tidak mahu keadaan seperti itu untuk berlaku, jadi usah memaksa diri sekiranya tidak sihat.

Hello Health Group
 tidak menyediakan nasihat perubatan, diagnosis, atau rawatan.


9 Keadaan Ini Tanda Rahim Anda Terbalik, No. 2 Paling Mudah Untuk Kesan!

Selain daripada masalah PCOS dan endometriosis, kaum Hawa juga berisiko untuk mengalami masalah rahim terbalik. Jom ketahui apakah gejala dan ciri-ciri posisi rahim terbalik yang boleh dikenal pasti dalam perkongsian artikel ini.

Semoga bermanfaat!

Untuk mendapatkan lebih banyak info tentang Kesihatan Wanita, sila dapatkannya
di sini.

Masalah rahim terbalik

Terdapat banyak isu boleh berlaku pada
organ pembiakan wanita
 yang akhirnya berisiko menjejaskan kesihatan diri secara keseluruhan.

Anda mungkin sudah mengetahui gejala
sindrom ovari polisistik (PCOS)
 yang menjengkelkan atau kesakitan daripada
simptom endometriosis.

Tetapi bagaimana pula dengan tanda rahim terbalik atau turut dikenali sebagai
tilted
atau
retroverted uterus
?

Secara amnya,
organ rahim
 akan condong ke arah pundi kencing yang berada di hadapan.  Keadaan ini dikenali sebagai rahim anteverted.

Manakala rahim terbalik akan condong ke arah rektum yang terletak di belakang.

Walaupun kedengaran menakutkan, tetapi ia bukanlah sesuatu yang perlu dirisaukan dan anda mungkin tidak menyedari langsung mengenainya.

Ciri-ciri posisi rahim terbalik

Berikut dikongsikan antara gejala yang menunjukkan anda berkemungkinan mempunyai rahim terbalik.

Jika mengalami simptom yang dikongsikan, lakukan pemeriksaan bersama
pakar sakit puan
 untuk lebih kepastian.

1. Posisi seks tertentu menyebabkan ketidakselesaan

Antara ciri-ciri posisi rahim terbalik adalah anda akan berasa sakit dalam sesetengah
gaya seks
 seperti
reverse cowgirl
 – zakar menghenjut daripada belakang dan bukannya hadapan.

Anda juga mungkin mendapati
penetrasi lebih dalam
 juga menjadi amat menyakitkan.

Jika ini adalah situasi yang dialami, berundinglah dengan doktor untuk menjadikan
hubungan seksual
 lebih menyelesakan.

Ciri-ciri posisi rahim terbalik #2. Kekejangan bahagian bawah belakang badan

Kebanyakan wanita akan merasakan kekejangan pada
bahagian bawah perut.
 Namun jika anda mempunyai rahim terbalik, kesakitan dan kekejangan akan lebih cenderung dirasai pada bahagian bawah belakang badan.

Wanita dengan keadaan rahim normal juga boleh mengalami keadaan ini, tetapi keadaan ini sering terjadi pada individu rahim terbalik.

Anda juga akan lebih kerap mengalami kesakitan bahagian belakang
semasa mengandung
.

3. Kitaran haid tidak teratur

Kitaran haid tidak teratur
 juga mungkin berlaku jika mengalami masalah rahim terbalik.

Memandangkan keadaan tersebut sudah dialami sepanjang kehidupan anda, jadi mungkin ia tidak menjadi 1 isu.

Namun, anda boleh berkongsikan perkara ini dengan doktor untuk mendapatkan kepastian tentang keadaan diri.

Baca juga:

4. Kesukaran memasukkan tampon, ciri-ciri posisi rahim terbalik

Penggunaan tampon mungkin agak jarang bagi kebanyakan wanita di Malaysia, tetapi apabila sudah biasa menggunakannya, ia mudah untuk dimasukkan ke dalam faraj.

Jadi jika anda berdepan kesukaran untuk memasukkannya atau agak bergelut, ia mungkin petunjuk rahim terbalik yang tidak boleh diketepikan.

Tampon yang dimasukkan juga mungkin tidak berada dalam kedudukan yang betul – keadaan ini sama juga dengan penggunaan cawan haid (
menstrual cups
).

5. Kebocoran semasa haid

Disebabkan penggunaan tampon dan cawan haid yang tidak berada dalam kedudukan yang betul di dalam faraj, ia mungkin tidak dapat berfungsi dengan baik.

Darah haid
 yang sepatutnya dapat diserap dengan betul, mungkin akan mengalami kebocoran pada sekitar tampon dan mengalir keluar mengenai
seluar dalam.

Bahkan, anda mungkin terus beralih untuk menggunakan tuala wanita kerana beranggapan tampon tidak berfungsi.

Jika anda mengalami kebocoran yang menjengkelkan semasa haid, masalah rahim terbalik mungkin penyebabnya.

6. Kerap mengalami masalah jangkitan pundi kencing

Sekiranya anda mudah mengalami
jangkitan saluran kencing (UTI)
, ia merupakan antara gejala dan ciri-ciri posisi rahim terbalik.

Keadaan ini berpunca daripada kedudukan rahim yang tidak normal.

Menjalani pembedahan merupakan antara kaedah penyelesaian yang disyorkan jika gejala tersebut menjejaskan kehidupan individu.

7. Diafragma tidak dapat dimasukkan dengan betul

Bentuk kawalan kelahiran
 ini merupakan kaedah yang direka untuk dimasukkan ke dalam faraj bagi menutup serviks. Tetapi ia mungkin jatuh jika tidak diletakkan dengan betul.

Jika wujud isu
berkaitan haid
/seks mendatangkan kejengkelan, berbincanglah dengan pakar sakit puan untuk mendapatkan penyelesaian terbaik dan mengetahui situasi sebenar sama ada anda mengalami masalah rahim terbalik atau tidak.

8. Gagal mengawal kencing

Masalah rahim ini juga boleh menolak organ sehingga mengembangkan masalah lain seperti
inkontinen urin
.

Walaupun terdapat banyak sebab lain yang boleh menyebabkan kesukaran anda untuk
menahan kencing
 atau sering terbabas antara perjalanan ke bilik air,
retroverted uterus
 mungkin antara puncanya.

Isu ini boleh menjadi sesuatu yang memalukan dan perlu dibincangkan dengan doktor.

Ciri-ciri posisi rahim terbalik #9. Kesukaran untuk hamil

Secara semula jadi rahim terbalik tidak menjejaskan
peluang kehamilan
, tetapi jika ia berlaku disebabkan keadaan kesihatan lain, peluang anda boleh terjejas – seperti endometriosis atau parut tisu pelvis.

Berbincanglah dengan doktor untuk lebih kepastian.

Tiada masalah perlu dirisaukan

Masalah rahim terbalik mungkin menyebabkan seks agak menyakitkan dan beberapa isu dengan kencing atau haid, namun ada kemungkinan anda mungkin tidak menyedarinya.

Jika itu situasi anda, teruskan kehidupan seperti biasa. Andai sebaliknya, lakukan pemeriksaan doktor untuk membantu meringankan gejala.


Hati-hati Wanita Bujang, Anda Juga Berisiko Dapat Masalah Kesuburan Seperti Endometriosis!

Penyakit endometriosis
adalah masalah yang sering melanda kaum Hawa
, dan ia juga berpotensi mengganggu sistem pembiakan seseorang wanita.

Namun, bagaimana pula halnya bagi si gadis yang belum berkahwin?

Sekiranya perkara ini menjadi suatu persoalan buat anda, teruskan membaca kerana artikel ini bakal mengupas isu tersebut.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu endometriosis?

Endometriosis adalah gangguan yang menyakitkan
 di mana tisu yang serupa dengan tisu yang biasanya melapisi bahagian dalam rahim wanita, endometrium tumbuh di luar rahim.

 Endometriosis selalunya melibatkan ovari, tiub fallopio dan tisu yang melapisi pelvis wanita dan jarang bagi tisu endometrium boleh merebak di luar organ pelvis.

Dengan penyakit endometriosis, tisu seperti endometrium akan menebal, pecah dan berdarah pada setiap
kitaran haid.

Tetapi kerana tisu ini tidak mempunyai cara untuk keluar daripada badan, ia menjadi terperangkap.

Apabila endometriosis melibatkan ovari, sista yang disebut endometrioma mungkin boleh terbentuk.

Endometriosis boleh menyebabkan kesakitan yang kadang-kadang boleh menjadi agak kronik terutamanya semasa haid.

Masalah kesuburan
 juga mungkin timbul. Namun jangan risau, kerana terdapat rawatan yang mampu membantu.

Tisu-tisu yang terperangkap di pelvis anda boleh menyebabkan:

Berlakunya kerengsaan

Pembentukan parut

Sakit yang teruk semasa haid anda

Mengalami masalah kesuburan

Endometriosis adalah keadaan ginekologi yang biasa, yang mempengaruhi sehingga 10 peratus wanita. Anda tidak keseorangan jika mengalami gangguan ini.

Gejala-gejala utama penyakit endometriosis

Walaupun para wanita banyak mengalami kekejangan semasa haid, namun mereka yang mengalami endometriosis biasanya menggambarkan kesakitan haid yang jauh lebih teruk daripada biasa.

Kesakitan juga boleh meningkat dari masa ke masa. Tanda-tanda dan
tanda tanda endometriosis
 yang sering terjadi termasuk:

Haid yang menyakitkan (senggugut)
: Kesakitan dan kekejangan pada pelvis mungkin bermula sebelum dan berlanjutan beberapa hari sehingga haid. Anda juga mungkin mengalami sakit bahagian belakang dan perut.

Sakit ketika melakukan persetubuhan: Kesakitan semasa atau selepas
hubungan seks
 adalah kerap berlaku buat wanita dengan endometriosis.

Sakit dengan pergerakan usus atau ketika membuang air kecil: Anda kemungkinan besar mengalami gejala ini semasa haid.

Pendarahan haid yang berlebihan: Anda mungkin mengalami haid yang berat sekali.

Kemandulan. Kadang-kadang, penyakit endometriosis pertama kali didiagnosis pada mereka yang mencari
rawatan untuk masalah kemandulan.

Baca juga:

Antara tanda dan gejala lain ialah anda mungkin mengalami keletihan, cirit-birit, sembelit, kembung atau loya, terutamanya semasa haid.

Tahap kesakitan anda tidak semestinya merupakan petunjuk yang boleh dipercayai mengenai tahap keadaan masalah ini.

Anda mungkin mengalami endometriosis ringan dengan kesakitan yang teruk, atau anda mungkin mengalami endometriosis yang kronik dengan kesakitan yang sedikit.

Endometriosis kadang-kadang disalah anggap sebagai masalah lain yang boleh menyebabkan sakit bahagian pelvis, seperti
penyakit radang pelvis (PID)
 atau sista ovari.

Ia juga mungkin dikelirukan dengan sindrom iritasi usus (IBS), keadaan yang menyebabkan serangan cirit-birit, sembelit dan kekejangan perut.

Apakah penyakit endometriosis boleh berlaku terhadap wanita belum berkahwin?

Ya, masalah ini sememangnya boleh berlaku terhadap wanita belum berkahwin asalkan mereka sudah akil baligh, mana-mana
wanita pun berisiko terhadap endometriosis.

Semasa kitaran haid, badan anda akan melapisi lapisan rahim dan ini membolehkan darah haid mengalir daripada rahim anda melalui bukaan kecil di serviks dan keluar melalui faraj anda.

Punca sebenar endometriosis masih tidak diketahui, dan terdapat beberapa teori mengenai penyebabnya, walaupun tidak ada satu pun teori yang terbukti secara saintifik.

Salah satu teori tertua adalah mengenai endometriosis berlaku kerana proses yang disebut menstruasi
retrograde
.

Ini berlaku apabila darah haid mengalir kembali melalui tiub anda ke rongga pelvis dan bukannya keluar daripada badan anda
melalui faraj.

Teori lain adalah bahawa hormon mengubah sel di luar rahim menjadi sel yang serupa dengan sel yang melapisi bahagian dalam rahim, yang dikenali sebagai sel endometrium.

Ini juga mungkin berlaku kerana sel-sel di perut anda tumbuh dari sel-sel embrio, yang dapat berubah bentuk dan bertindak seperti sel-sel endometrium.

Sel-sel endometrium yang dipindahkan ini mungkin berada di dinding pelvis anda dan permukaan organ-organ pelvis anda, seperti pundi kencing, ovari, dan rektum anda.

Mereka terus tumbuh, menebal, dan berdarah sepanjang kitaran haid anda sebagai tindak balas
terhadap hormon kitaran haid.

Masalah penyakit endometriosis ini juga mungkin berkaitan dengan genetik atau toksin di persekitaran.


Pil Pencegah Kehamilan Buat Wanita Sukar Hamil: Benar atau Mitos?

Terdapat pelbagai mitos tentang penggunaan pil pencegah kehamilan. Salah satu perkara yang paling digembar-gemburkan adalah kebarangkalian penggunaan pil pencegah kehamilan membuatkan wanita sukar untuk hamil pada masa akan datang. Adakah perkara ini benar ataupun ianya sekadar mitos? Teruskan membaca artikel ini bagi merungkai kebenarannya.

Bagaimana pil pencegah kehamilan berfungsi?

Pil pencegah kehamilan ialah sejenis kontraseptif hormon. Pil ini diambil melalui mulut untuk mencegah kehamilan. Jika pil diambil dengan betul, keberkesanannya adalah sehingga 99.9%. Kehamilan berlaku apabila telur yang dilepaskan dari ovari bersenyawa dengan sperma, kemudian menempel pada dinding uterus, dan menjadi janin.Pengeluaran telur dari ovari dipanggil pengovulan atau ovulasi, iaitu dikawal selia oleh hormon tertentu dalam tubuh wanita. Pil ini mengandungi sejumlah kecil hormon estrogen dan progestin. Ia berfungsi menentang hormon kitaran semula jadi dalam tubuh untuk mencegah kehamilan daripada berlaku. Kontraseptif hormon menghentikan pengovulan. Selain itu, ia juga mengubah corak mukus serviks, menjadikan sukar untuk sperma memasuki serviks untuk bertemu dengan telur. Pil ini juga mengubah lapisan rahim, jadi telur yang telah disenyawakan tidak boleh menempel sendiri pada dinding rahim.

Adakah penggunaan pil pencegah kehamilan membuatkan seseorang wanita itu sukar untuk hamil kelak?

Tidak! Banyak kajian membuktikan pil pencegah kehamilan tidak akan menjejaskan kesuburan seseorang wanita. Tubuh anda boleh memproses hormon dalam pil tersebut dengan agak cepat, disebabkan itulah anda hanya diarahkan untuk mengambil satu biji pil setiap hari. Sebaik sahaja hormon memerah keluar dari sistem anda, dalam tempoh beberapa hari proses normal telur membesar akan berterusan berlaku. Anda akan menerima ovulasi dalam tempoh dua hingga enam minggu selepas itu. Walau bagaimanapun, jika anda mengambil pil tersebut dalam tempoh yang lama (katakan lebih daripada setahun), ia akan mengambil masa sehingga tiga bulan untuk tubuh anda kembali normal. Dalam sesetengah kes, apabila seseorang wanita itu mengambil pil pencegah kehamilan selama bertahun-tahun dan kemudian berhenti untuk mendapatkan anak, dia mungkin akan mendapati bahawa kadar kesuburannya menurun. Pun begitu, ini selalunya berlaku kerana faktor umur wanita yang semakin meningkat, bukannya disebabkan penggunaan pil pencegah kehamilan sebelum ini.

Pil pencegah kehamilan adalah dianggap sebagai cara paling selamat dan berkesan untuk kontraseptif. Penting untuk anda memahami bahawa “pil pencegah kehamilan boleh menyebabkan ketidaksuburan” adalah sekadar mitos semata-mata. Anda boleh terus hamil selepas berhenti mengambil pil pencegah kehamilan, walaupun ia mungkin mengambil beberapa tempoh untuk ovulasi kembali normal. Dan, ya, ia benar-benar selamat. Anda boleh terus berusaha untuk hamil dan melahirkan bayi yang sihat.

Hello Health Group
 tidak memberikan nasihat, diagnosis atau rawatan perubatan.


Ini Keadaan Yang Perlu Anda Bimbangkan Apabila Memasuki Trimester Ketiga

Dalam
tempoh kehamilan
, wujud risiko untuk mengalami
buasir
 semasa mengandung. Sudah tentu ia mendatangkan kerisau buat wanita hamil, bukan? Jom ketahui cara mengatasinya.

Untuk mendapatkan lebih banyak info tentang Kehamilan, sila dapatkannya
di sini.

Buasir semasa mengandung

Kehamilan merupakan salah satu pengalaman yang tidak boleh dilupakan. Sesetengah individu mengatakan bahawa wanita yang mengalami kehamilan dan melahirkan anak adalah manusia yang paling gagah!

Walau bagaimanapun, wanita hamil dianggap sebagai kumpulan yang berisiko tinggi untuk mendapat buasir. Kami akan menerangkannya bagaimana ia boleh terjadi melalui perkongsian artikel ini.

Bagaimana buasir semasa mengandung berlaku?

Fetus yang semakin membesar di dalam rahim menyebabkan banyak tekanan pada pelvis. Disebabkan sifat semula jadi kehamilan, pertumbuhan janin dan tisu yang berada di sekitarnya menyebabkan pertambahan tekanan dari masa ke masa.

Oleh itu, kebanyakan kes buasir biasanya berkembang pada trimester ketiga. Tekanan ini menyumbang kepada kesesakan saluran darah vena dalam kusyen dubur.

Selain itu juga, hormon yang berkaitan dengan kehamilan memainkan peranan yang penting. Hormon kehamilan yang tinggi seperti estrogen dan progesteron memperlambat transit makanan di dalam usus.

Ini mendedahkan wanita hamil kepada masalah sembelit, yang membawa kepada pembentukan buasir. Hormon ini juga memberi kesan kepada dinding vena, menjadikannya terdedah kepada pembengkakan.

Semasa mengandung, wanita hamil juga mengalami peningkatan jumlah darah, yang meningkatkan kesesakan saluran darah dalam kusyen dubur.

Mengelakkan buasir semasa mengandung

Terdapat beberapa cara untuk mengelakkan terjadinya buasir dalam kalangan ibu mengandung.
Antaranya ialah, mengambil banyak makanan yang tinggi kandungan serat beserta jumlah
pengambilan air yang mencukupi.

Buah-buahan seperti pir, beri,
avokado
,
pisang
 dan betik selain sayuran seperti brokoli dan kacang pis adalah antara sumber makanan yang kaya dengan serat.

Pengambilan air minuman yang mencukupi turut membantu anda sebagai ibu mengandung
mengelakkan kejadian sembelit
.

Selain itu,
terus membuang air besar
 jika anda berasa seperti ingin membuangnya. Jangan menahannya kerana ia akan mengakibatkan terjadinya sembelit.

Ibu mengandung juga disarankan untuk tidak duduk atau berdiri dalam tempoh yang terlalu lama. Anda boleh bangun dan berjalan-jalan selama beberapa minit dalam setiap jam untuk memastikan proses pengepaman darah anda berada dalam keadaan yang baik.

Kebanyakan masalah buasir akan timbul semasa tempoh kehamilan trimester ketiga dan selepas kelahiran bayi.

Walau bagaimanapun, masalah buasir yang dialami oleh ibu mengandung akan menghilang secara beransur-ansur memandangkan tahap hormon, jumlah darah, dan tekanan intra-abdominal akan berkurangan selepas kelahiran bayi.

Risiko kesihatan lain semasa hamil

Selain daripada buasir, ibu mengandung juga berpotensi untuk mengalami penyakit vena kronik (
chronic venous disease
) atau dikenali secara ringkas sebagai CVD.

CVD ialah satu keadaan di mana vena yang lemah atau rapuh akan melebar disebabkan oleh ketidakmampuannya untuk menahan tekanan daripada berat darah.

Akibatnya, darah akan sukar untuk mengalir kembali ke bahagian jantung.

Secara umumnya, ia adalah masalah yang berkaitan dengan tekanan darah yang lemah. Apabila CVD terjadi, ia mengakibatkan beberapa simptom seperti telangiektasis, vena varikos, edema, ulser aktif dan perubahan keadaan kulit.

Setiap satu daripada dua individu yang mengalami masalah buasir biasanya akan mengalami CVD. Bagi wanita hamil, CVD akan menjadi lebih buruk ketika kehamilan dan apabila tempoh kehamilan telah tamat, kesemua simptom akan berakhir dengan sendirinya.

Rawatan untuk kedua-dua keadaan kesihatan ini boleh dibahagikan kepada tiga kategori:

intervensi gaya hidup

ubat-ubatan (rawatan farmakologi)

prosedur (mungkin atau mungkin tidak melibatkan pembedahan)

Rawatan untuk kedua-dua buasir dan CVD, melibatkan penggunaan ubat 500mg Daflon yang
 menyediakan penyerapan pantas hasil daripada mikronisasi partikel aktifnya.

Menurut kajian yang dijalankan di
Department of Obstetrics and Gynaecology, All India Institute of Medical Sciences
, New Delhi, India yang bertajuk
“Micronized flavonoid therapy in internal hemorrhoids of pregnancy”
,
Daflon 500mg
 adalah selamat untuk digunakan dalam rawatan buasir jangka pendek
semasa kehamilan bagi ibu mengandung.

Pemeriksaan doktor

Jika anda mengalami kesukaran berkaitan pergerakan usus seperti sembelit, sebaiknya lakukan pemeriksaan doktor dengan segera.

Jangan biarkan keadaan terus melarat sehingga membahayakan kesihatan anda dan juga mendedahkan risikonya kepada bayi dalam kandungan.


Asid Borik dalam Makanan Boleh Menyebabkan Kematian

Asid borik (H3BO3) merupakan bahan antiseptik, pestisid dan fungisid yang lemah. Ia selalunya digunakan untuk kawalan serangga sebagi bahan pengawet kayu dalam industri perabot, industri kaca dan juga digunakan dalan bidang perubatan. Namun begitu, asid borik dalam makanan adalah yang paling bahaya.

Kini, asid borik juga telah digunakan sebagai bahan pengawet dalam industri makanan. Bahan pengawet adalah apa-apa bahan yang mana apabila ditambah pada makanan, ia boleh menyekat, merencat atau menahan proses penguraian, penapaian atau pengasidan makanan. Ia tidak termasuk herba, rempah ratus, cuka atau asap kayu.

Bahaya Asid Borik Dalam Makanan

Kepentingan kesihatan awam

Joint FAO/WHO Expert Committee on Food Additives
 telah menilai keselamatan asid borik dan boraks pada 1961 dan
menyimpulkan bahawa sebatian ini dianggap tidak sesuai digunakan sebagai bahan tambahan makanan.

Jabatan Keselamatan dan Kualiti Makanan, Jabatan Kesihatan Negeri Selangor menyetakan bahawa individu yang memakan makanan yang mengandungi kandungan asid borik yang tinggu akan mengalami loya, muntah, cirit-birit, dermatitis, kegagalan buah pinggang, kegagalan akut sistem peredaran darah dan seterusnya ia boleh menyebabkan kematian, bergantung kepada paras asid borik yang masuk ke dalam badan individu tersebut.

Makanan yang sering dikesan mengandungi asid borik?

Asid borik tidak boleh hadir langsung di dalam makanan. Kehadirannya adalah disebabkan sikap segelintir pengusaha makanan yang tidak beretika dan hanya mementingkan aspek keuntungan tanpa memikirkan aspek keselamatan makanan kepada pengguna. Ia digunakan oleh pengusaha makanana bagi memastikan makanan yang dijual kepada pengguna tahan lebih lama dan kelihatan segar.

Makanan yang sering dikesan mengandungi asid borik adalah jenis pasta seperti mi kuning, laksa, kuetiau (kuey teow), loh se fun, mi wantan, mi Hokkien, mihun, kulit popia dan bak chang.

Memandangkan penggunaan asid borik tidak disyorkan dalam makanan, adalah penting untuk memantau tahap asid borik dalam bahan makanan memandangkan kepentingannya terhadap kesihatan manusia dan keselamatan makanan.

Pengguna juga dinasihatkan supaya melaporkan kepada jabatan kesihatan yang berhampiran sekiranya berasa sangsi terhadap pencemaran asid borik dalam makanan.

Baca juga:

Kaitan Makanan Ringan dan Kelakuan Buruk Anak Anda

Benarkah Lebih Banyak Duit, Lebih Banyak Makanan Segera yang Anda Makan?

Bolehkah Industri Makanan Membantu Rakyat Memilih Makanan yang Lebih Sihat? Kisah Kejayaan Kempen di Denmark


Panduan Tidur Di Bulan Ramadan

Bulan Ramadan adalah bulan yang memenatkan bagi sesetengah orang. Mana tidaknya, kita perlu menahan lapar dan dahaga dari waktu subuh hingga maghrib. Lebih dari 10 jam!

Namun, bagi sesetengah orang pula, berpuasa di siang hari menjadikan mereka lebih produktif. Lebih banyak masa lapang untuk menyelesaikan banyak tugasan memandangkan masa makan sudah dipotong. Daya fokus juga bertambah baik ketika lapar.

Selain pemakanan, perubahan yang berlaku pada jadual tidur pastinya sedikit sebanyak boleh menjejaskan tenaga dan produktiviti kita jika tidak dirancang dengan baik. Di bulan Ramadan, kita perlu bangun awal sebelum waktu subuh untuk bersahur. Sedangkan malam sebelumnya baru sahaja melaksanakan 8 atau 20 rakaat solat tarawih yang tentunya memerlukan tenaga.

Jadi, bagaimana kita ingin menyusun jadual tidur di bulan Ramadan?

Adakah penting untuk mendapatkan tidur yang cukup?

Jawapannya adalah ya, tidur adalah sangat penting untuk badan kita. Badan memerlukan tidur sebagaimana ia memerlukan udara dan makanan untuk berfungsi dengan baik. Semasa tidur, badan merehatkan diri dan memulihkan kerosakan-kerosakan pada mana-mana sel atau tisu di dalam badan.

Tidur juga membantu badan menyimpan memori di dalam otak. Tanpa tidur yang cukup, badan tidak akan dapat bekerja dengan efisyen.

Apakah kesan kurang tidur?

Banyak kesan buruk disebabkan kurang tidur yang telah dibuktikan oleh pelbagai kajian santifik.

1. Masalah memori

Badan membentuk hubungan neuron baru di dalam otak semasa tidur. Ia membantu mengekalkan memori. Jika anda kurang tidur, memori anda juga akan turut terkesan. Sebab itulah belajar tak ingat-ingat!

2. Perubahan mod

Kurang tidur boleh mengganggu emosi dan menjadikan anda cepat marah. Jika berterusan dalam tempoh yang lama, ia boleh membawa kepada keadaan kesihatan seperti kebimbangan atau depresi.

3. Masalah berfikir dan memberikan fokus

Daya fokus, kreativiti dan skil menyelesaikan masalah anda akan terganggu jika tidak mendapatkan tidur yang cukup.

4. Kemalangan

Mengantuk di siang hari boleh mendedahkan anda kepada kemalangan jalan raya atau kemalangan-kemalangan yang lain.

5. Sistem ketahanan badan (imuniti) lemah

Sistem imun anda akan lemah melawan jangkitan virus seperti virus yang menyebabkan demam dan selesema. Anda akan kerap jatuh sakit.

6. Mengurangkan keinginan seksual

Kurang tidur sering menyebabkan libido yang rendah. Bagi lelaki, ia mungkin disebabkan tahap testosteron yang menurun.

Jadi, apa panduan tidur terbaik di bulan Ramadan?

Memandangkan jadual di bulan Ramadan adalah tidak sama dengan bulan-bulan yang lain, anda perlu merancang lebih awal bagi mengelakkan kekurangan waktu tidur dan agar ibadah anda tidak terganggu.

1. Jangan berjaga malam

Walaupun anda perlu sahur, tidak bermakna anda peru berjaga sehingga waktu sahur. Kalau di sesetengah negara terutamanya di Eropah, malam mereka kebiasaannya singkat di bulan Ramadan, sekitar lima hingga lapan jam. Jadi, tidak peliklah jika umat Islam di sana berjaga malam untuk mengelakkan terlepas sahur.

Tapi di Malaysia, kita mempunyai malam yang panjang sehingga 10 jam. Jadi, tiada keperluan untuk bangun malam. Sebaiknya, masuk tidur awal. Solat tarawih kebiasaannya akan habis paling lewat jam 10.30 malam. Jangan moreh terlalu lama dan seeloknya masuk tidur sebelum jam 11 malam.

2. Elakkan makan berat sebelum tidur

Selepas solat tarawih, pastinya kita ingin menikmati hidangan moreh. Cuba elakkan ambil makanan berat seperti nasi berlauk, mi atau mihun. Sebiji dua kuih tidak mengapa. Anda tidak seharusnya mengambil makanan berat sekurang-kurangnya dua jam sebelum tidur.

Tidur dalam keadaan perut penuh boleh mengganggu penghadaman dan mungkin mengakibatkan pedih ulu hati. Bungkus makanan moreh tu untuk dibawa ke waktu sahur.

3. Cukupkan waktu tidur

Waktu tidur yang cukup bagi setiap orang adalah berbeza-beza antara enam hingga sembilan jam. Mungkin ada orang yang hanya memerlukan kurang daripada itu. Asalkan anda boleh kekal aktif sepanjang hari, maka jam waktu tidur anda dikira mencukupi.

Jika anda perlu bangun awal di bulan Ramadan untuk makan sahur, menyediakan sahur atau solat tahajud, cuba cari masa untuk cukupkan waktu tidur. Antara waktu yang sesuai untuk melangsaikan hutang tidur anda adalah sebelum zohor. Ambil sedikit masa, antara 15 ke 30 minit sebelum zohor untuk dapatkan tidur yang berkualiti sebagai persediaan untuk bangun awal di waktu malam.

4. Jadikan tidur prioriti anda

Jika anda tidak menganggap tidur sebagai sesuatu yang penting dan perlu dicukupkan, anda selamanya tidak akan dapat memenuhi jam tidur anda.

Walaupun perlu menahan makan dan minum selama lebih 10 jam, ia bukan alasan untuk anda bermasalan dan tidur sepanjang hari. Meskipun tidak membatalkan puasa, tidur sepanjang hari boleh mengurangkan pahala puasa dan ia sama sekali jauh dari falsafah puasa itu sendiri yang bertujuan mendidik manusia menjadi lebih kuat.

Selamat malam!

Hello Health Group
 tidak menyediakan nasihat perubatan, diagnosis atau rawatan.


8 Jenis Kanser Ini Tinggi Risiko Pada Anak, Ibu Bapa Kena Cepat Ambil Tindakan!

Sebagai ibu bapa, adalah menjadi tanggungjawab untuk mengambil tahu perihal
kesihatan anak yang masih kecil
. Untuk pengetahuan anda semua, mungkin ada beberapa jenis jenis kanser yang lebih cenderung dialami kanak-kanak!

Untuk mendapatkan lebih banyak informasi tentang Keibubapaan, anda juga boleh klik
di sini
.

Jenis jenis kanser tinggi risiko kepada kanak-kanak!

Berikut merupakan antara 8 kanser yang paling kerap berlaku kepada si kecil, antaranya:

#1. Leukemia

Leukemia adalah
barah sumsum tulang
 – tisu separa pejal yang berada di dalam tulang.

Sel induk yang membentuk sumsum tulang dapat berkembang menjadi pelbagai
jenis sel darah
, termasuk
sel darah putih
 – yang melindungi tubuh daripada jangkitan.

Apabila sel ini membesar di luar kawalan, nisbah normal sel darah putih – yang berperanan mengekalkan tahap kesihatan dan fungsi tubuh – terkeluar.

Perubahan nisbah sel darah dalam tubuh boleh menjejaskan kesihatan anak dan mewujudkan gejala leukemia seperti demam, lebam, jangkitan,
anemia dan mudah berlaku pendarahan
.

Terdapat 2 jenis leukemia utama pada kanak-kanak:

Leukemia myeloid akut (AML)

Leukemia limfoblastik akut (ALL)

#2. Kanser otak dan saraf tunjang

Merupakan antara jenis-jenis kanser
paling kerap dialami kanak-kanak
.

Tumor otak
 dan saraf tunjang merupakan kumpulan besar untuk kanser yang berbeza. Kesemua kanser di bawah kumpulan ini mempunyai ciri, rawatan dan prognosis yang tersendiri.

Antara jenis-jenis kanser otak dan saraf tunjang yang paling umum adalah:

Glioma

Tumor
embryonal

Tumor pineal

Craniopharyngiomas

Tumor glial dan neuroma bercampur

Schwannomas

Gejala
tumor otak pada kanak-kanak
 boleh merangkumi sakit kepala, mual, muntah,
penglihatan kabur atau berganda
, pening, sawan serta masalah berjalan atau kesukaran mengawal objek.

#3. Neuroblastoma

Selain tumor otak dan saraf tunjang, kanser pada kanak-kanak juga terhasil daripada sel-sel saraf.

Ini terutamanya ketika sel-sel ini berkembang buat pertama kalinya.

Ia adalah kanser neuroblastoma. Barah ini paling biasa
 terjadi pada bayi dan kanak-kanak
 di bawah usia 10 tahun.

Neuroblastoma juga boleh menjadi campuran sel saraf dan sel yang melapisi saraf, keadaan yang menjejaskan kesihatan anak ini dipanggil ganglioneuroblastoma.

Adakalanya, sel ganglioneuroblastoma boleh berubah menjadi sel saraf biasa dan berhenti tumbuh walaupun tanpa sebarang rawatan. Ia dipanggil tumor jinak (
benign tumor
).

Ibu bapa harus perhatikan sebarang pembengkakan di perut atau gejala lain seperti
kesakitan tulang dan demam
.

##4. Nephroblastoma

Kanser buah pinggang
, yang disebut tumor nephroblastoma dan
tumor Wilm.

Ia berkembang melalui sel buah pinggang belum matang, yang menapis keluar lebihan air, garam dan bahan buangan daripada darah.

Tumor ini paling biasa terjadi pada kanak-kanak perempuan berbanding lelaki, berumur 3 hingga 4 tahun.

Ia juga cenderung dialami kanak-kanak berkulit hitam daripada kanak-kanak kaum lain.

Antara simptom yang perlu diperhatikan adalah sebarang tanda bengkak atau benjolan pada perut, demam, loya atau
hilang selera makan pada anak-anak
.

#5. Limfoma

Tersenarai antara salah satu jenis-jenis kanser paling kerap terjadi pada kanak-kanak,
limfoma adalah barah limfosit
 – sel darah putih daripada tisu sumsum tulang.

Perbezaan barah ini dengan leukemia adalah mengenai lokasi pertumbuhan sel kanser itu.

Ini kerana limfoma biasanya tertumpu pada saluran dan kelenjar sistem limfa, manakala leukemia pula ditemui pada sumsum tulang dan darah.

2 jenis limfoma utama yang sering menjadi punca masalah kesihatan anak adalah:

Limfoma bukan Hodgkin
 (NHL)

Limfoma Hodgkin
 (HL)

Simptom barah ini termasuklah penurunan berat badan, demam, kerap berpeluh, keletihan dan terdapat benjolan di bawah kulit leher, ketiak atau pangkal paha.

#6. Kanser tulang

Walaupun jenis kanser ini
lebih kerap dialami remaja
, pun begitu, masih ada risiko untuk terjadi kepada kanak-kanak.

Terdapat 2
jenis barah tulang
 yang boleh menjejaskan tahap kesihatan anak:

Osteosarcoma

Ewing sarcoma

Simptom bagi kanser ini termasuklah sakit tulang yang bertambah teruk pada waktu malam atau ketika melakukan sebarang aktiviti serta pembengkakan di sekitar tulang.

#7. Rhabdomyosarcoma

Tumor barah pada otot yang menggerakkan tubuh.

Oleh sebab otot terdapat pada seluruh tubuh, maka ini bermakna kanser rhabdomyosarcoma juga boleh berkembang di mana-mana sahaja seperti kepala dan leher, pangkal paha dan pelvis.

Kanser ini l
ebih kerap menyerang kanak-kanak
 lelaki.

Antara gejala yang perlu diperhatikan adalah termasuk rasa sakit, bengkak serta benjolan.

#8. Retinoblastoma

Barah terakhir yang tersenarai sebagai antara jenis-jenis kanser paling kerap menyerang kanak-kanak adalah
retinoblastoma – tumor mata
.

Ia sering dialami anak kecil, sekitar usia 2 tahun dan jarang terjadi pada kanak-kanak berusia lebih daripada 6 tahun.

Pengesanan retinoblastoma sering disebabkan oleh ‘kesan mata merah’ yang hilang dalam gambar.

Jika anda menyuluh cahaya pada mata anak,
 ia akan kelihatan merah
. Sekiranya berwarna putih atau merah jambu, sila bawa anak untuk mendapatkan pemeriksaan doktor mata.

Antara simptom lain untuk kanser retinoblastoma adalah warna yang berbeza pada anak mata, mata juling dan rasa sakit pada deria penglihatan ini.